
ΝΟΜΟΣ ΥΠ' ΑΡΙΘ. 2085 

Ρύθμιση θεμάτων οργάνωσης, λειτουργίας χαι προσωπικού της 
Δημόσιας Διοίκησης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΒΑΘΜΟΛΟΓΙΚΗ ΔΙΑΡΘΡΩΣΗ ΘΕΣΕΩΝ- 
ΣΥΣΤΗΜΑ ΠΡΟΑΓΩΓΩΝ 

Άρθρο 1 

Βαθμολογική διάρθρωση θέσεων 

1. Οι θέσεις του προσωπικού, που διέπεται από τον 
Υπαλληλικό Κώδικα (π.δ. 611/1977), κατατάσσονται σε κλί¬ 
μακα βαθμών, οι οποίοι κατανέμονται κατά κατηγορία, ως 
ακολούθως: 

Α. Κατηγορία Ειδικών Θέσεων (ΕΘ) 

Βαθμός α 
Βαθμός β 

Β. Κατηγορία Πανεπιστημιακής Εκπαίδευσης (ΠΕ) 

Γενικός Διευθυντής 
Διευθυντής Α' 

Διευθυντής Β' 

Τμηματάρχης Α' 

Τμηματάρχης Β' 

Εισηγητής Α' 

Εισηγητής Β' 

Γραμματέας Α' 

Γ ραμματέας Β' 

Δόκιμος Γραμματέας 

Γ, Κατηγορία Τεχνολογικής Εκπαίδευσης (ΤΕ) 

Διευθυντής Α' 

Διευθυντής Β' 


Τμηματάρχης Α' 

Τμηματάρχης Β' 

Εισηγητής Α' 

Εισηγητής Β 
Γραμματέας Α' 

Γραμματέας Β' 

Δόκιμος Γραμματέας 

Δ. Κατηγορία Δευτεροβάθμιας Εκπαίδευσης (ΔΕ) 

Τμηματάρχης Α' 

Τμηματάρχης Β' 

Εισηγητής Α' 

Εισηγητής Β' 

Γ ραμματέας Α' 

Γραμματέας Β' 

Γραφέας Α' 

Γραφέας Β 
Δόκιμος Γραφέας 

Ε. Κατηγορία Υποχρεωτικής Εκπαίδευσης (ΥΕ) 

Επιμελητής Α' 

Επιμελητής Β' 

Επιμελητής Γ' 

Βοηθός Υπάλληλος Α' 

Βοηθός Υπάλληλος Β' 

Βοηθός Υπάλληλος Γ' 

Δόκιμος Βοηθός 

2. Οι θέσεις της Κατηγορίας ΠΕ κατατάσσονται στους 
βαθμούς από του Δόκιμου Γραμματέα, που είναι ο εισαγω¬ 
γικός, μέχρι και του Γενικού Διευθυντή, που είναι ο κατα¬ 
ληκτικός. 

3. Οι θέσεις της Κατηγορίας ΤΕ κατατάσσονται στους 
βαθμούς από του Δόκιμου Γ ραμματέα, που είναι ο εισαγω¬ 
γικός, μέχρι και του Διευθυντή Α', που είναι ο καταληκτικός. 

4. Οι θέσεις της Κατηγορίας ΔΕ κατατάσσονται στους 
βαθμούς από του Δόκιμου Γραφέα, που είναι ο εισαγωγικός,- 
μέχρι και του Τμηματάρχη Α', που είναι ο καταληκτικός. 

5. Οι θέσεις της κατηγορίας ΥΕ κατατάσσονται στους 
βαθμούς από του Δόκιμου Βοηθού, που είναι ο εισαγωγικός, 

μέχρι και του Επιμελητή Α', που είναι ο καταληκτικός. 

δ, Η κατάταξη των θέσεων στους κλάδους κάθε κατηγορίας 
μπορεί, ανάλογα με τις διαρθρωτικές και λειτουργικές α¬ 
νάγκες των υπηρεσιών, να μην εξαντλεί τη βαθμολογική 
κλίμακα των προηγούμενων παραγράφων. 

7. Οργανικώς ενιαίες είναι οι θέσεις των επόμενων βαθμών: 

α) Του Δόκιμου Βοηθού μέχρι και του Βοηθού Υπαλλήλου 

Α' της Κατηγορίας ΥΕ, β) του Επιμελητή Γ' και Β' της 
Κατηγορίας ΥΕ, γ) του Δόκιμου Γραφέα μέχρι και τού 
Γραμματέα Α' της Κατηγορίας ΔΕ. δ) του Δόκιμου Γραμματέα 
μέχρι και του Γραμματέα Α' των Κατηγοριών ΠΕ και ΤΕ , 
ε) του Εισηγητή Β' και Α' των Κατηγοριών ΠΕ, ΤΕ και ΔΕ, 
στ) του Τμηματάρχη Β' και Α' των Κατηγοριών ΠΕ, ΤΕ και 
ΔΕ και ζ) του Διευθυντή Β' και Α' των Κατηγοριών ΠΕ και 
ΤΕ; 

8. Όπου στην οργανωτική διάρθρωση των υπηρεσιών 
προβλέπονται εκτός απο Διευθύνσεις και Υποδιευθύνσεις, 
ως προϊστάμενοι των Διευθύνσεων και των Υποδιευθύνσεων 
τοποθετούνται Διευθυντές Β' ή Α', ανεξάρτητα από την 
αρχαιότητά τους. Δεν επιτρέπεται να τοποθετείται Διευθυ¬ 
ντής Α' υπό Διευθυντή Β'. Όπου στην οργανωτική διάρθρωση 
των υπηρεσιών προβλέπονται εκτός από Τμήματα και Γρα¬ 
φεία, ως προϊστάμενοι των Τμημάτων και των Γραφείων 
τοποθετούνται Τμηματάρχες Α' ή Β', ανεξάρτητα από την 
αρχαιότητά τους. Δεν επιτρέπεται να τοποθετείται Τμημυ- 
τάρχης Α' υπό Τμηματάρχη Β'. Στους οργανισμούς των 
δημοσίων υπηρεσιών και των Ν.Π.Δ.Δ. μπορεί να ορίζονται 
ως προϊστάμενοι ανεξαρτήτων Τμημάτων ή Γραφείων, που 
δεν υπάγονται σε διευθύνσεις, Διευθυντές Α' ή Β' 

9. Όπου στην κείμενη νομοθεσία προβλέπονται οι βαθμοί 
1ος ή 2ος της Κατηγορίας Ειδικών Θέσεων, νοούνται οι 
βαθμοί α ή β αντιστοίχως. 

10. Εισαγωγικός βαθμός των αποφοίτων της Εθνικής 
Σχολής Δημόσιας Διοίκησης (Ε.Σ.Δ.Δ) είναι α βαθμός του 
Εισηγητή Β'. Όσοι αποφοιτούν της Ε.Σ.Δ.Δ. και έχουν ήδη 
την ιδιότητα του υπαλλήλου του Δημοσίου, Ν.Π.Δ.Δ. ή Ο.Τ.Α. 
διορίζονται με το βαθμό που έχουν, εφόσον είναι ανώτερος 
του Εισηγητή Β' και διατηρούν το χρόνο υπηρεσίας που 
έχουν στον κατεχόμενο βαθμό. 

11. Ανώτερος εισαγωγικός βαθμός της Κατηγορίας ΠΕ 
ορίζεται: 

α) Ο βαθμός του Γραμματέα Β', για τους κατόχους βασικού 
τίτλου σπουδών Α.Ε.Ι. διάρκειας άνω των τεσσάρων ετών 
ή περισσοτέρων βασικών τίτλων σπουδών Α.Ε.Ι. ή βασικού 
τίτλου σπουδών Α.Ε.Ι. και μεταπτυχιακού τίτλου σπουδών 
συνολικής διάρκειας άνω των τεσσάρων ετών. 

β) Ο βαθμός του Γραμματέα Α', για τους κατόχους 
μεταπτυχιακού τίτλου σπουδών διάρκειας δύο τουλάχιστον 
ετών, εφόσον απαιτείται ως τυπικό προσόν στον κλάδο 
που διορίζονται. Επίσης, για τους κατόχους διδακτορικού 
διπλώματος. 

γ) Ο βαθμός του Εισηγητή Β'. για τους κατόχους διδα¬ 
κτορικού διπλώματος, εφόσον απαιτείται ως τυπικό προσόν 
στον κλάδο που διορίζονται. 

Για τους μεταπτυχιακούς τίτλους και τα διδακτορικά δι¬ 
πλώματα ανωτάτων εκπαιδευτικών ιδρυμάτων του εξωτερι¬ 
κού, απαιτείται σχετική βεβαίωση αναγνώρισης από το 
ΔΙ.Κ.Α.Τ.Σ.Α.. Αν κατ' εφαρμογή των διατάξεων της παρα¬ 
γράφου αυτής διορισθεί υπάλληλος σε βαθμό ανώτερο 
υπηρετούντος υπαλλήλου στον ίδιο κλάδο, με όμοια τυπικά 
προσόντα σπουδών, ο υπηρετών υπάλληλος κατατάσσεται 
αυτοδικαίως στον ίδιο με το νεοδιοριζόμενο βαθμό και 


τίθεται πριν από αυτόν στην σειρά αρχαιότητας. 

Άρθρο 2 

Τρόπος προαγωγής δημοσίων υπαλλήλων 

1. Οι προαγωγές των δημοσίων υπαλλήλων όλων των 
κατηγοριών (ΠΕ, ΤΕ. ΔΕ, ΥΕ) ενεργούνται: α) κατ' απόλυτη 
εκλογή, β) κατ' εκλογή και γ) κατ' αρχαιότητα. 

2. Ως προακτέοι, κατ' απόλυτη εκλογή, χαρακτηρίζονται 
οι υπάλληλοι που έχουν σε άριστο επίπεδο τα ουσιαστικά 
προσόντα που αναφέρονται στο χαρακτήρα, τη συμπεριφορά, 
την αφοσίωση στο καθήκον, τη διοικητική ικανότητα, τη 
γνώση του αντικειμένου τους, την πρωτοβουλία, δημιουρ¬ 
γικότητα και αποτελεσματικότητα, είναι πάντοτε έτοιμοι να 
αντιμετωπίζουν απόλυτα, με ταχύτητα και ευστοχία, κάθε 
υπηρεσιακό θέμα και ανταποκρίνονται απόλυτα, κατά συ- 
νεκτίμηση και των στοιχείων κρίσης του επόμενου άρθρου, 
στις απαιτήσεις της υπηρεσίας για την άσκηση των καθη¬ 
κόντων του ανώτερου βαθμού. 

3. Ως προακτέοι, κατ' εκλογή, χαρακτηρίζονται οι υπάλ¬ 
ληλοι που έχουν σε πολύ καλό επίπεδο τα ουσιαστικά 
προσόντα, που αναφέρονται στο χαρακτήρα, τη συμπερι¬ 
φορά, την αφοσίωση στο καθήκον, τη διοικητική ικανότητα, 
τη γνώση του αντικειμένου τους, την πρωτοβουλία, δη¬ 
μιουργικότητα και αποτελεσματικότητα, είναι πάντοτε έτοιμοι 
να αντιμετωπίζουν πλήρως, με ταχύτητα και ευστοχία, κάθε 
υπηρεσιακό θέμα και ανταποκρίνονται πλήρως, κατά συνε- 
κτίμηση και των στοιχείων κρίσης του επόμενου άρθρου, 
στις απαιτήσεις της υπηρεσίας για την άσκηση των καθη¬ 
κόντων του ανώτερου βαθμού. 

4. Ως προακτέοι, κατ' αρχαιότητα, χαρακτηρίζονται οι 
υπάλληλοι που έχουν σε καλό επίπεδο τα ουσιαστικά προ¬ 
σόντα, που αναφέρονται στο χαρακτήρα, τη συμπεριφορά, 
την αφοσίωση στο καθήκον, τη διοικητική ικανότητα, τη 
γνώση του αντικειμένου τους, την πρωτοβουλία, δημιουρ¬ 
γικότητα και αποτελεσματικότητα. είναι πάντοτε έτοιμοι να 
αντιμετωπίζουν επαρκώς τα υπηρεσιακά θέματα και αντα- 
ποκρίνονται επαρκώς, κατά συνεκτίμηση και των στοιχείων 
κρίσης του επόμενου άρθρου, στις απαιτήσεις της υπηρεσίας 
για την άσκηση των καθηκόντων του ανώτερου βαθμού. 

5. Οι υπάλληλοι, που δεν πληρούν τις προϋποθέσεις των 
παραγράφων 2, 3 και 4 του παρόντος άρθρου, κρίνονται 
μη προακτέοι. 

Άρθρο 3 

Στοιχεία για το σχηματισμό κρίσης 

1. Το υπηρεσιακό συμβούλιο, προκειμένου να κρίνει, λαμ¬ 
βάνει υπόψη: 

α) Κατά κύριο λόγο, τη γενική βαθμολογία των εκθέσεων 
ουσιαστικών προσόντων, που συντάχθηκαν κατά την τε¬ 
λευταία πενταετία, καθώς και τα λοιπά στοιχεία του προ¬ 
σωπικού μητρώου του, μεταξύ των οποίων και την αρχαιότητα 
στο βαθμό, που προσδιορίζουν την ικανότητα για την άσκηση 
των καθηκόντων του ανώτερου βαθμού, και που εκτιμώνται 
ελευθέρως. 

β) Τα στοιχεία του πειθαρχικού φακέλου, 
γ) Το χρόνο υπηρεσίας στις παραμεθόριες, νησιωτικές 
και προβληματικές περιοχές. 

δ) Πιστοποιητικά επιτυχούς αποφοίτησης από εκπαιδευτικά 
προγράμματα υπαλλήλων του Δημοσίου και Ν.ΠΑΔ. στην 
ημεδαπή ή αλλοδαπή. 

ε) Μεταπτυχιακούς τίτλους ή πιστοποιητικά σπουδών και 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


3073 


διδακτορικά διπλώματα, που συνδέονται με τα αντικείμενα 
της υπηρεσίας. 

στ) Την άριστη γνώση ξένων γλωσσών. 

ζ) Την επιτυχή αποφοίτηση από πρόγραμμα προαγωγικής 
εκπαίδευσης του άρθρου 36 του ν. 1943/1991 (ΦΕΚ 50 Α'). 

η) Κάθε άλλο κατά την κρίση του χρήσιμο στοιχείο ή 
έγγραφο. 

2. Ο χρόνος απομάκρυνσης του υπαλλήλου από την 
υπηρεσία, λόγω αναρρωτικών αδειών, μπορεί, κατ' ελεύθερη 
εκτίμηση του υπηρεσιακού συμβουλίου, να αποτελεί αρνητικό 
στοιχείο κρίσης, για την κατάταξη του κρινομένου στους 
πίνακες προακτέων. 

3. Η παράγραφος 10 του άρθρου 36 του ν. 1943/1991 
καταργείται. 

Άρθρο 4 

Χρόνος προαγωγής 

Για την προαγωγή των υπαλλήλων απαιτείται: 

α) Στούς κλάδους της Κατηγορίας ΠΕ, από Δόκιμος 
Γραμματέας μέχρι και Εισηγητής Β', διετής υπηρεσία σε 
κάθε βαθμό, από Εισηγητής Β' μέχρι και Διευθυντής Α', 
τριετής υπηρεσία σε κάθε βαθμό. 

β) Στους κλάδους της Κατηγορίας ΤΕ, από Δόκιμος 
Γραμματέας σε Γραμματέα Β', διετής υπηρεσία, από Γραμ- 
ματέας Β' μέχρι και Εισηγητής Α', τριετής υπηρεσία σε κάθε 
βαθμό, από Εισηγητής Α' μέχρι και Τμηματάρχης Α', τε¬ 
τραετής υπηρεσία σε κάθε βαθμό, από Τμηματάρχης- Α' 
μέχρι και Διευθυντής Α', τριετής υπηρεσία σε κάθε βαθμό. 

γ) Στους κλάδους της Κατηγορίας ΔΕ, από Δόκιμος 
Γραφέας σε Γραφέα Β', διετής υπηρεσία, από Γραφέας Β' 
μέχρι και Εισηγητής Β', τριετής υπηρεσία σε κάθε βαθμό, 
από Εισηγητής Β' μέχρι και Τμηματάρχης Α', τετραετής 
υπηρεσία σε κάθε βαθμό. 

δ) Στους κλάδους της Κατηγορίας ΥΕ, από Δόκιμος 
Βοηθός σε Βοηθό Υπήλληλο Γ', διετής υπηρεσία, από 
Βοηθός Υπάλληλος Γ' σε Βοηθό Υπάλληλο Β', πενταετής 
υπηρεσία, από Βοηθός Υπάλληλος Β' μέχρι και Επιμελητής 
Γ', εξαετής υπηρεσία σε κάθε βαθμό, από Επιμελητής Γ' 
μέχρι και Επιμελητής Α', τετραετής υπηρεσία σε κάθε βαθμό. 

Άρθρο 5 

Σύστημα προαγωγών 

1. Οι προαγωγές των υπαλλήλων κλάδων ΓΙΕ και ΤΕ μέχρι 
και του βαθμού του Εισηγητή Α', κλάδων ΔΕ μέχρι και του 
βαθμού του Γραμματέα Α' και κλάδων ΥΕ μέχρι και του 
βαθμού Βοηθού Υπαλλήλου Α' ενεργούνται, κατά σειρά 
προτεραιότητας: α) κατ' απόλυτη εκλογή, β) κατ' εκλογή, 
γ) κατ' αρχαιότητα. Οι κρινόμενοι ως μη προακτέοι παρα- 
λείπονται. 

2. Οι προαγωγές των υπαλλήλων κλάδων ΠΕ και ΤΕ 
στους βαθμούς Τμηματάρχη Β' και Α' και Διευθυντή Β' και 
Α', κλάδων ΔΕ στους βαθμούς Εισηγητή Β' και Α' και 
Τμηματάρχη Β' και Α' και κλάδων ΥΕ στους βαθμούς Επι¬ 
μελητή Γ', Β' και Α' ενεργούνται μόνο εφόσον υπάρχουν 
προακτέοι κατ' απόλυτη εκλογή ή κατ' εκλογή. 

3. Για την εφαρμογή των οριζομένων στις προηγούμενες 
παραγράφους, το υπηρεσιακό συμβούλιο από τον κατά το 
άρθρο 163 του Υπαλληλικού Κώδικα (ιι.δ. 611/1977) πίνακα 
καταρτίζει πίνακα αρχαιότητας των υπαλλήλων, οι οποίοι 
μέχρι τέλους Απριλίου του επόμενου έτους συμπληρώνουν 
τον απαιτούμενο για προαγωγή χρόνο, ^εφόσον κατά τον 


Απρίλιο του έτους κατάρτισης των κατωτέρω πινάκων προα¬ 
κτέων έχουν τα απαιτούμενα λοιπά τυπικά προσόντα για 
προαγωγή. 

Με βάση τον πίνακα αυτόν, το υπηρεσιακό συμβούλιο με 
αυτοτελή κρίση για κάθε υπάλληλο καταρτίζει και τους 
ακόλουθους πίνακες: 

α) Πίνακα προακτέων κατ' απόλυτη εκλογή, 
β) Πίνακα προακτέων κατ' εκλογή, 
γ) Πίνακα προακτέων κατ' αρχαιότητα, 
δ) Πίνακα μη προακτέων. 

Οι παραπάνω πέντε πίνακες καταρτίζονται, χωριστά κατά 
βαθμούς και κλάδους, εντός του μηνός Απριλίου κάθε έτους. 

Η σειρά εγγραφής στους πίνακες των κατ' απόλυτη 
εκλογή, κατ' εκλογή και κατ' αρχαιότητα προακτέων γίνεται 
κατά φθίνουσα σειρά της γενικής βαθμολογίας των εκθέ¬ 
σεων αξιολόγησης των ουσιαστικών προσόντων των κρι- 
νομένων και ανεξάρτητα άπό σειρά αρχαιότητας. Σε περί¬ 
πτωση ισοβαθμίας, προηγείται στη σειρά εγγραφής ο αρ¬ 
χαιότερος. Η ύπαρξη πειθαρχικής ποινής επιτρέπει, κατ' 
εκτίμηση του υπηρεσιακού συμβουλίου, την εγγραφή του 
υπαλλήλου σε κατώτερη σειρά. Αν από τις οργανικές δια¬ 
τάξεις προβλέπεται να συντρέχουν για προαγωγή στην ίδια 
θέση υπάλληλοι περισσότερων κλάδων, οι ανωτέρω πίνακες 
α-γ περιλαμβάνουν τους υπαλλήλους των κλάδων αυτών. 

4. Στο βαθμό του Γ ενικού Διευθυντή προάγεται Διευθυντής 
Α', με τριετή τουλάχιστον υπηρεσία στο βαθμό αυτόν, με 
απόφαση του Ειδικού Υπηρεσιακού Συμβουλίου της παρ. 7 
του άρθρου 78 του ν.1892/1990 (ΦΕΚ 101 Α'), εφόσον, 
σύμφωνα με τις διατάξεις των άρθρων 2 (παρ.2) και 3 του 
παρόντος, με συνεκτίμηση και των στοιχείων της παρ. 6 
του άρθρου 78 του ν. 1892/1990, κρίνεται προακτέος κατ' 
απόλυτη εκλογή. Η αρχαιότητα στο βαθμό του Διευθυντή 
Α' δεν λαμβάνεται υπόψη ως στοιχείο κρίσης για την 
προαγωγή στο βαθμό του Γ ενικού Διευθυντή, ούτε καταρ¬ 
τίζονται πίνακες προακτέων, αλλά τηρείται η διαδικασία του 
τελευταίου εδαφίου της παρ. 5 του άρθρου 78 του ν. 
1892/1990. 

5. Επαναφέρονται σε ισχύ οι διατάξεις των άρθρων 159 
(εκτός των παραγράφων 2 και 3 ), 163 και 173 του Υπαλ¬ 
ληλικού Κώδικα (π.δ. 611 /1977). Όπου στο άρθρο 173 
αναφέρονται τα άρθρα 165, 167 και 170 του Υπαλληλικού 
Κώδικα, νοείται το άρθρο 5 του παρόντος. 

6. Οι πρώτοι, μετά την έναρξη ισχύος του παρόντος, 
πίνακες προακτέων καταρτίζονται τον Απρίλιο του έτους 
1993. 

7. Οι διατάξεις των άρθρων 4, 5, 6, 7 παρ. 1 και 2, 8 
και 9 του ν. 1586/1986 (ΦΕΚ 37 Α') καταργούνται. 

Άρθρο 6 

Υπηρεσιακά συμβούλια - Αρχαιότητα - Προβάδισμα 

1. Όπου προβλέπονται, ως μέλη των υπηρεσιακών συμ¬ 
βουλίων, υπάλληλοι με βαθμό Α', ορίζονται εφεξής υπάλληλοι 
με βαθμό Γενικού Διευθυντή ή Διευθυντή Α' ή Β'. 

Ο κατά βαθμόν ανώτερος ή αρχαιότερος των υπαλλήλων 
του προηγουμένου εδαφίου ορίζεται δεύτερος αναπληρωτής 
του προέδρου. Όταν προεδρεύει ο δεύτερος αναπληρωτής, 
συμμετέχει ως μέλος ο αναπληρωτής του προεδρεύοντος. 

2. Το προβλεπόμενό από το άρθρο 6 παρ. 2 του Υπαλ¬ 
ληλικού Κώδικα (π.δ. 611/1977) υπηρεσιακό συμβούλιο κα~ 
ταργείται. Οι αρμοδιότητές του ασκούνται , εφεξής από το 
Ειδικό Υπηρεσιακό Συμβούλιο της παρ. 7 του άρθρου 78 
του ν.1892/1990, συγκροτούμενο κατά το πρώτο εδάφιο 

της παραγράφου αυτής. 

3. Επαναφέρονται σε ισχύ τα άρθρα 196, 197 και 294 
του Υπαλληλικού Κώδικα (π.δ. 611/1977). Όπου στο άρθρο 
197 αναφέρονται κλάδοι ΑΤ, ΑΡ, ΜΕ και ΣΕ, νοούνται 
αντίστοιχα οι κατηγορίες ΠΕ, ΤΕ, ΔΕ και ΥΕ. Η παραπομπή 
στο άρθρο 64 του Υπαλληλικού Κώδικα νοείται ως παρα¬ 
πομπή στο άρθρο 1 του παρόντος νόμου. 

4. Το κατά το άρθρο 197 του Υπαλληλικού Κώδικα προ¬ 
βάδισμα δεν εμποδίζει την τοποθέτηση υπαλλήλων προβα- 
δίζουσας κατηγορίας μέχρι και του βαθμού του Εισηγητή 
Α' σε οργανική μονάδα, στην οποία προΓσταται υπάλληλος 
κατηγορίας, η οποία έπεται κατά το προβάδισμα. 

5. Οι υπάλληλοι υποχρεούνται να εκτελούν και συναφείς 
με την ειδικότητα ή τα καθήκοντά τους εργασίες ή εργασίες 
για τις οποίες έχουν, κατά την κρίση της υπηρεσίας, την 
απαιτούμενη εμπειρία ή ειδίκευση. 

ΚΕΦΑΛΑΙΟ Β' 

ΤΟΠΟΘΕΤΗΣΕΙΣ - ΜΕΤΑΘΕΣΕΙΣ - ΜΕΤΑΤΑΞΕΙΣ 

Άρθρο 7 
Τοποθέτηση 

1. Διοριζόμενος υπάλληλος όλων των Κατηγοριών (ΠΕ, 
ΤΕ, ΔΕ, ΥΕ) δεν τοποθετείται στους νομούς Αττικής ή 
Θεσσαλονίκης ούτε στις πόλεις Πάτρα, Κόρινθο, Χαλκίδα, 
Λάρισα, Βόλο, Σέρρες, Καβάλα, Ιωάννινα και Ηράκλειο, 
εφόσον ο κλάδος στον οποίο διορίζεται έχει κενές θέσεις 
κατανεμημένες εκτός των νομών και των πόλεων αυτών. 
Ο διοριζόμενος τοποθετείται υποχρεωτικά στη θέση για την 
οποία συμμετέσχε με δήλωσή του στη διαδικασία πρόσληψης. 
Η έλλειψη δήλωσης αποκλείει το διορισμό. 

2. Οι κατά την προηγούμενη παράγραφο τοποθετούμενοι 
υποχρεούνται να υπηρετήσουν για μια, τουλάχιστον, πε¬ 
νταετία στη θέση που τοποθετήθηκαν. Απαγορεύεται με¬ 
τάθεση, μετάταξη ή απόσπαση, με εξαίρεση την απόσπαση 
για φοίτηση στην Εθνική Σχολή Δημόσιας Διοίκησης, καθώς 
και η χορήγηση εκπαιδευτικής άδειας, κατά τη διάρκεια της 
πενταετίας. Η παρακολούθηση προγραμμάτων των άρθρων 
32-35 του ν.1943/1991 επιτρέπεται. 

3. Ο υπάλληλος υποχρεούται να μην εκτελέσει διαταγή, 
η οποία παραβιάζει τις διατάξεις της παρ. 2 του παρόντος, 
άλλως παραπέμπεται υποχρεωτικά στο υπηρεσιακό συμβού¬ 
λιο με το ερώτημα της απόλυσης. Η καταβολή αποδοχών 
στο υπηρεσιακό όργανο, που εξέδωσε τη διαταγή ή συνέ- 
πραξε στην έκδοσή της, διακόπτεται από την ημέρα έκδοσης 
μέχρι την ημέρα ανάκλησης αυτής. 

4. Ως πόλη, για την εφαρμογή των διατάξεων του πα¬ 
ρόντος άρθρου, νοείται η περιοχή σε ακτίνα τριάντα (30) 
χιλιομέτρων από το κέντρο αυτής. 

5. Το πρώτο εδάφιο της παρ. 2 και η παρ. 3 του άρθρου 
132 του Υπαλληλικού Κώδικα (π.δ. 611/1977) καταργούνται. 

6. Οι διατάξεις του παρόντος άρθρου δεν εφαρμόζονται 
για τους διοριζομένους σύμφωνα με το άρθρο 91 του ν. 
1943/1991. 

Άρθρο 8 
Μεταθέσεις 

Α. Κατηγορίες μεταθέσεων. 

1. Οι μεταθέσεις των υπαλλήλων του Δημοσίου και των 
Ν.Π.Δ.Δ., που υπάγονται στον Υπαλληλικό Κώδικα ενερ- 
γούνται: 


α) με αίτηση του υπαλλήλου, 
β) χωρίς αίτηση του υπαλλήλου, 
γ) για εξαιρετικούς λόγους, με αίτηση ή χωρίς αίτηση 
του υπαλλήλου. 

2. Η μετάθεση με αίτηση του υπαλλήλου προηγείται της 
μετάθεσης χωρίς αίτηση και η μετάθεση για εξαιρετικούς 
λόγους των δύο άλλων κατηγοριών μεταθέσεων. 

Β. Μετάθεση από περιφερειακή υπηρεσία στο νομό Αττικής 
ή Θεσσαλονίκης ή σε άλλα αστικά κέντρα. 

1. Δεν επιτρέπεται μετάθεση υπαλλήλου σε υπηρεσία τού 
νομού Αττικής ή Θεσσαλονίκης ή των πόλεων Πάτρας, 
Κορίνθου, Χαλκίδας, Λάρισας, Βόλου, Σερρών, Καβάλας, 
Ιωαννίνων και Ηρακλείου, αν δεν έχει υπηρετήσει πέντε 
(5) τουλάχιστον έτη εκτός των νομών και των πόλεων 
αυτών, από τα οποία τρία τουλάχιστο συνεχή έτη στο νομό 
που υπηρετεί. 

2. Για την εφαρμογή των διατάξεων του παρόντος, η 
νήσος των Κυθήρων θεωρείται ότι δεν ανήκει.στο νομό 
Αττικής. 

3. Για την κάλυψη με μετάθεση κενών θέσεων υπηρεσιών 
των νομών και των πόλεων της παρ. 1, λαμβάνονται υπόψη 
τα ακόλουθα κριτήρια: 

α. Η εκτός των ανωτέρω νομών και πόλεων υπηρεσία 
του υπαλλήλου, η οποία εκτιμάται με τους ακόλουθους 
συντελεστές: 

1. Έξι (6), για κάθε έτος υπηρεσίας σε παραμεθόρια και 
προβληματική Α' κατηγορίας περιοχή. 

2. Πέντε και 1/2 (5,5), για κάθε έτος υπηρεσίας σε 
παραμεθόρια και προβληματική Β' κατηγορίας περιοχή. 

3. Πέντε (5), για κάθε έτος υπηρεσίας σε παραμεθόρια 
περιοχή εκτός της έδρας του νομού. 

4. Τέσσερα και 1/2 (4,5), για κάθε έτος υπηρεσίας σε 
παραμεθόρια περιοχή στην έδρα του νομού. 

5. Τέσσερα (4), για κάθε έτος υπηρεσίας σε νησιωτική 
και προβληματική Α’ κατηγορίας περιοχή. 

6. Τρία και 1/2 (3,5), για κάθε έτος υπηρεσίας σε νησιωτική 
και προβλημαπκή Β' κατηγορίας περιοχή. 

7. Τρία (3), για κάθε έτος υπηρεσίας σε νησιωτική περιοχή 
εκτός της έδρας του νομού. 

8. Δύο και 1/2 (2,5), για κάθε έτος υπηρεσίας σε νησιωτική 
περιοχή στην έδρα του νομού. 

9. Δύο (2), για κάθε έτος υπηρεσίας σε προβλημαπκή Α' 
κατηγορίας περιοχή. 

10. Ένα και 1/2 (1,5), για κάθε έτος υπηρεσίας σε 
προβληματική Β' κατηγορίας περιοχή. 

11. Ένα (1), για κάθε έτος υπηρεσίας εκτός της έδρας 
του νομού. 

12. Μισό (0,5), για κάθε έτος υπηρεσίας στην έδρα του 
νομού. 

Για τον υπάλληλο, που συντρέχουν περισσότερες από 
μία των ανωτέρω περιπτώσεων, λαμβάνεται υπόψη η περί¬ 
πτωση, που έχει το μεγαλύτερο συντελεστή. 

β. Ο συνολικός χρόνος υπηρεσίας, που υπολογίζεται για 
τη συμπλήρωση τριακονταπενταετίας, ο οποίος εκτιμάται 
με συντελεστή 0,75 για κάθε έτος υπηρεσίας. 

γ. Η οικογενειακή κατάσταση, η οποία εκτιμάται με συ¬ 
ντελεστή τρία (3) για το σύζυγο, τρία (3) για το πρώτο και 
πέντε (5) για κάθε επόμενο ανήλικο τέκνο ή τέκνο που 
σπουδάζει σε σχολή τριτοβάθμιας εκπαίδευσης, εφόσον δεν 
έχει συμπληρώσει το 25ο έτος της ηλικίας του. 
δ. Η συνυπηρέτηση ή συγκατοίκηση, η οποία εκτιμάται με 

συντελεστή δεκαπέντε (15) και λαμβάνεται υπόψη, αν ο 
άλλος σύζυγος υπηρετεί στο Δημόσιο, Ν.Π.Δ.Δ., Ο.Τ.Α. ή 
άλλο φορέα του δημόσιου τομέα ή κατά την τελευταία 
διετία εργάζεται στον ιδιωτικό τομέα ή είναι επαγγελματίας. 
Η ιδιότητα, ως υπαλλήλου του Δημοσίου, Ν.Π.Δ.Δ., Ο.Τ.Α., 
ή άλλου φορέα του δημόσιου τομέα αποδεικνύεται με βε¬ 
βαίωση της υπηρεσίας, ενώ η ιδιότητα ως εργαζομένου 
στον ιδιωτικό τομέα ή ως επαγγελματία, με βεβαίωση του 
οικείου ασφαλιστικού φορέα ή επιμελητηρίου. 

Η απαιτούμενη διετία πρέπει να έχει συμπληρωθεί την 
31η Ιανουάριου του έτους, που καταρτίζονται οι πίνακες 
της παραγράφου ΣΤ του παρόντος. 

ε. Η ηλικία των ετών 50, 51-55 και 56-60, η οποία 
εκτιμάται με τους συντελεστές ένα (1), δύο ( 2 ) και τρία (3) 
αντιστοίχως. 

Για τον υπολογισμό της ηλικίας στις περιπτώσεις γ’ και 
ε', ως ημέρα γέννησης θεωρείται η 31η Ιανουάριου. 

4. Ως παραμεθόριες περιοχές, νοούνται οι καθοριζόμενες 
από το ν. 237/1976 (ΦΕΚ 78 Α'). Ως προβληματικές Α' ή 
Β' κατηγορίας περιοχές, νοούνται οι καθοριζόμενες σύμφωνα 
με το άρθρο 64 του ν. 1943/1991, όπως αυτό αντικαθίσταται 
με το άρθρο 9 του παρόντος. Ως υπηρεσία εκτός έδρας 
του νομού, νοείται η υπηρεσία που παρασχέθηκε σε υπη¬ 
ρεσιακή μονάδα που απέχει πέραν των τριάντα (30) χιλιο¬ 
μέτρων από την έδρα του νομού. 

Για την εφαρμογή των διατάξεων του παρόντος άρθρου, 
η περιοχή των νήσων Αίγινας, Σαλαμίνας, Εύβοιας και 
Λευκάδας δεν θεωρείται νησιωτική. 

Χρόνος μικρότερος των έξι (6) μηνών θεωρείται ως έξι 
(6) μήνες και εκτιμάται με το μισό του οικείου συντελεστή. 
Χρόνος μεγαλύτερος των έξι (6) μηνών θεωρείται ως πλήρες 
έτος. Ο υπολογισμός του χρόνου γίνεται με βάση την 31η 
Ιανουάριου κάθε έτους. 

5. Ο υπάλληλος, που συγκεντρώνει το μεγαλύτερο ά¬ 
θροισμα, σύμφωνα με τα παραπάνω κριτήρια και τους συ¬ 
ντελεστές, προηγείται των λοιπών υπαλλήλων που ζητούν 
μετάθεση στο νομό Αττικής ή Θεσσαλονίκης ή στις πόλεις 
της παρ. Β1. Στις μεταθέσεις χωρίς αίτηση, ο υπάλληλος 
που συγκεντρώνει το μικρότερο άθροισμα προηγείται των 
λοιπών υπαλλήλων. 

6. Οι διατάξεις των παραγράφων Β 1 -5 εφαρμόζονται και 
για μετάθεση μεταξύ των νομών Αττικής, Θεσσαλονίκης και 
των πόλεων της παραγράφου Β1, ως και μεταξύ των πόλεων 
αυτών. Η υπηρεσία στην έδρα των νομαρχιών του νομού 
Αττικής, στην πόλη της Θεσσαλονίκης και στις πόλεις της 
παραγράφου Β1 συνυπολογίζεται με συντελεστή 0.1 . 

7. Με το συντελεστή της προηγούμενης παραγράφου 
υπολογίζεται και η προϋπηρεσία του υπαλλήλου στην έδρα 
των νομαρχιών του νομού Αττικής, στην πόλη της Θεσσα¬ 
λονίκης ή στις πόλεις της παραγράφου Β1 για την εφαρμογή 
των διατάξεων των παραγράφων Β3 και Γ2. 

8. Ως πόλη για την εφαρμογή των διατάξεων της παρα¬ 
γράφου Β, νοείται η περιοχή σε ακτίνα τριάντα (30) χιλιο¬ 
μέτρων από το κέντρο αυτής. 

Γ. Μετάθεση σε υπηρεσία εκτός νομού Αττικής, Θεσσα¬ 
λονίκης και των πόλεων της παρ. Β1. 

1. Δεν επιτρέπεται μετάθεση υπαλλήλου σε υπηρεσία 
άλλου νομού, αν δεν έχει συμπληρώσει τριετή, τουλάχιστο, 
συνεχή υπηρεσία στο νομό που υπηρετεί ή την απαιτούμενη 
κατά την παρ. 2 του άρθρου 7 του παρόντος πενταετή 
υπηρεσία. 


2. Γ ια την κάλυψη με μετάθεση κενών θέσεων υπηρεσιών 
εκτός των νομών Αττικής, Θεσσαλονίκης και των πόλεων 
της παρ. Β1, λαμβάνονται υπόψη τα κριτήρια α-ε της παρ. 
Β3 με τους αντίστοιχους συντελεστές και οι συντελεστές 
των παραγράφων Β6 και Β7, καθώς και το κριτήριο της 
εντοπιότητας, με τις ακόλουθες διακρίσεις: 

α) Στη μετάθεση με αίτηση του υπαλλήλου, το κριτήριο 
της εντοπιότητας εκτιμάται με συντελεστή πέντε (5). Ως 
εντοπιότητα νοείται η καταγωγή του υπαλλήλου από περιοχή 
του νομού στον οποίο ζητεί να μετατεθεί ή η εγγραφή του 
στο Δημοτολόγιο δήμου ή κοινότητας του νομού αυτού. Ο 
υπάλληλος, που συγκεντρώνει το μεγαλύτερο άθροισμα, 
προηγείται των λοιπών για μετάθεση στο νομό που επιθυμεί. 

β) Στη μετάθεση χωρίς αίτηση του υπαλλήλου, το κριτήριο 
της εντοπιότητας εκτιμάται με συντελεστή έξι (6). Ως 
εντοπιότητα νοείται η καταγωγή του υπαλλήλου από περιοχή 
του νομού στον οποίο υπηρετεί ή τι εγγραφή του στο 
Δημοτολόγιο δήμου ή κοινότητας του νομού αυτού. Ο 
υπάλληλος, που συγκεντρώνει το μικρότερο άθροισμα, 
προηγείται των λοιπών για μετάθεση. 

3. Η εντοπιότητα δεν λαμβάνεται υπόψη στις περιπτώσεις 
που αποτελεί κώλυμα μετάθεσης στο συγκεκριμένο τόπο. 
Η εγγραφή στο Δημοτολόγιο ως αποδεικτικό στοιχείο της 
εντοπιότητας πρέπει να έχει γίνει προ πενταετίας τουλά¬ 
χιστον, υπολογιζόμενης την 31η Ιανουαρίου του έτους που 
καταρτίζονται οι πίνακες της παραγράφου ΣΤ' του παρόντος. 

Δ. Μετάθεση ή μετακίνηση μέσα στον ίδιο νομό. 

Με την επιφύλαξη των διατάξεων της παρ.2 του άρθρου 
7 του παρόντος, μετάθεση υπαλλήλου εντός του νομού 
που υπηρετεί, με αίτησή του ή για ανάγκες της υπηρεσίας, 
γίνεται οποτεδήποτε, κατ’ εκτίμηση των κριτηρίων των παρ. 
Β3, Β6 και Β7 του παρόντος. 

Για την εφαρμογή της παρ. 1 του άρθρου 143 του 
Υπαλληλικού Κώδικα, η νομαρχία αποτελεί ενιαία δημόσια 
αρχή. Για μετακίνηση υπαλλήλου προς τις πόλεις της παρ. 
Β1, προερχομένου από υπηρεσία του ίδιου νομού, απαιτείται 
σύμφωνη γνώμη του υπηρεσιακού συμβουλίου. 

Ε. Μετάθεση για εξαιρετικούς λόγους. 

1. Υπάλληλος, που ο ίδιος ή σύζυγος ή άγαμο τέκνο του 
πάσχει από νόσο, η οποία απαιτεί τακτικές μεταγγίσεις 
αίματος ή αιμοκάθαρση, μετατίθεται υποχρεωτικώς, μετά 
απο αίτησή του, εφόσον υπάρχει κενή θέση, στον τόπο 
που επιθυμεί, κατά παρέκκλιση των διατάξεων του παρόντος 
άρθρου. Απαιτείται βεβαίωση της οικείας πρωτοβάθμιας 
υγειονομικής επιτροπής, ότι στο νομό που υπηρετεί ο 
υπάλληλος δεν υπάρχει κατάλληλη μονάδα νοσοκομείου 
κρατικού ή Ν.Π.Δ.Δ. για την αντιμετώπιση της ανάγκης 
αυτής. Η προτεραιότητα ικανοποίησης περισσότερων αιτή¬ 
σεων καθορίζεται από τη χρονολογία υποβολής τους. 

2. Με σύμφωνη γνώμη του υπηρεσιακού συμβουλίου μπο¬ 
ρεί, σε όλως εξαιρετικές περιπτώσεις και για σοβαρή υπη¬ 
ρεσιακή αιτία, ύστερα από αιτιολογημένη πρόταση της υ¬ 
πηρεσίας, να γίνεται άμεση μετάθεση ή να μη γίνεται 
μετάθεση υπαλλήλου, κατά παρέκκλιση των διατάξεων του 
παρόντος άρθρου. 

Η κατά το προηγούμενο εδάφιο διενέργεια ή μη μετάθεσης 
κατά παρέκκλιση δεν επιτρέπεται να υπερβαίνει το 5%ο του 
συνόλου του προσωπικού του οικείου κλάδου. 

ΣΤ. Διαδικασία μεταθέσεων. 

1. Για τη διενέργεια των μεταθέσεων, πλην των μετα¬ 
θέσεων των παρ. Δ' και Ε' του παρόντος άρθρου, καταρ¬ 
τίζονται οι ακόλουθοι πίνακες: 

α) Πίνακες κενών θέσεων κάθε κλάδου κατά ενιαίους 
βαθμούς: αα) στο νομό Αττικής, ββ) στο νομό Θεσσαλονίκης, 
γγ) σε κάθε πόλη της παρ. Β1. 

β) Πίνακες κατά ενιαίους βαθμούς των υπαλλήλων κάθε 
κλάδου που ζητούν μετάθεση: αα) στο νομό Αττικής, ββ) 
στο νομό Θεσσαλονίκης, γγ) σε πόλη της παραγρ. Β1, με 
τα κριτήρια που συντρέχουν κατά περίπτωση και τους 
αντίστοιχους συντελεστές. 

γ) Πίνακες κατά ενιαίους βαθμούς κάθε κλάδου των 
υπαλλήλων του κλάδου, που την 31η Δεκεμβρίου του προη¬ 
γούμενου έτους συμπληρώνουν τον απαιτούμενο χρόνο 
παραμονής στον τόπο, που υπηρετούν και μπορεί να με¬ 
τατεθούν χωρίς αίτησή τους. 

δ) Πίνακες κενών θέσεων κατά ενιαίους βαθμούς κάθε 
κλάδου για κάθε νομό, πλήν των νομών Αττικής και Θεσ¬ 
σαλονίκης ι&ι των πόλεων της παρ. Β1. 

ε) Πίνακες κατά ενιαίους βαθμούς κάθε κλάδου των 
υπαλλήλων, για κάθε νομό που ζητούν να μετατεθούν, με 
τα κριτήρια που συντρέχουν κατά περίπτωση και τους 
αντίστοιχους συντελεστές, με εξαίρεση εκείνων που περι¬ 
λαμβάνονται στους πίνακες της περίπτωσης β'. 

2. Οι ανωτέρω πίνακες συντάσσονται εντός του μηνός 
Ιανουάριου κάθε έτους. Για την κατάρτιση των πινάκων των 
περιπτώσεων β' και ε', λαμβάνονται υπόψη οι αιτήσεις 
υπαλλήλων, που έχουν υποβληθεί μέχρι την 31η Δεκεμβρίου 
του προηγούμενου έτους. 

Οι ονομαστικοί πίνακες ανακοινώνονται στους υπαλλή¬ 
λους μέχρι την 15η Μαρτίου. Ο περιλαμβανόμενος στους 
πίνακες έχει δικαίωμα ένστασης, εντός δέκα (10) ημερών 
από την ανακοίνωση, για οποιαδήποτε πλημμέλεια των 
πινάκων που τον αφορά. Οι ενστάσεις εξετάζονται από το 
υπηρεσιακό συμβούλιο εντός δέκα (10) ημερών, ενημερώ¬ 
νεται ο υπάλληλος για το αποτέλεσμα της ένστασης και 
οι πίνακες οριστικοποιούνται την 30ή Απριλίου. Μεταβολή 
των ονομαστικών πινάκων, μετά την οριστικοποίησή τους, 
επιτρέπεται μόνο σε περίπτωση προαγωγής ή υποβιβασμού 
ή μετάταξης υπαλλήλου. Οι διατάξεις των προηγούμενων 
εδαφίων εφαρμόζονται αναλόγως. Στους πίνακες των κενών 
θέσεων προστίθενται και οι θέσεις που κενώνονται μετά 
την κατάρτιση τους και μέχρι την 31η Δεκεμβρίου του ίδιου 
έτους. 

3. Οι κενές θέσεις, που θα καλύπτονται με μεταθέσεις, 
καθορίζονται κάθε φορά με ερώτημα προς το αρμόδιο 
υπηρεσιακό συμβούλιο, που υποβάλλεται μέχρι 5 Μαΐου. Το 
υπηρεσιακό συμβούλιο πρέπει να έχει γνωμοδοτήσει μέχρι 
30 Μαΐου. Η ανακοίνωση των μεταθέσεων στους μετατι¬ 
θέμενους υπαλλήλους γίνεται μέχρι 20 Ιουνίου και η ανάληψη 
υπηρεσίας στη νέα θέση τους μέχρι 5 Ιουλίου. Η κάλυψη 
και άλλων κενών θέσεων με μεταθέσεις σε μεταγενέστερο 
χρόνο επιτρέπεται. Οι κενές θέσεις υπηρεσιών παραμεθό¬ 
ριων, νησιωτικών και προβληματικών περιοχών περιλαμβά¬ 
νονται όλες υποχρεωτικώς στο σχετικό ερώτημα, με εξαί¬ 
ρεση εκείνες, για τις οποίες έχει κινηθεί η διαδικασία 
κάλυψης μέ διορισμό. Οι μεταθέσεις σε κενές θέσεις πα¬ 
ραμεθόριων, νησιωτικών και προβληματικών περιοχών προη¬ 
γούνται υποχρεωτικώς των μεταθέσεων σε άλλες περιοχές. 

4. Για την εφαρμογή των διατάξεων των προηγούμενων 
παραγράφων, οι θέσεις των βαθμών Δόκιμου Γραμματέα 


έως και Εισηγητή Α' των Κατηγοριών ΓΙΕ και ΤΕ, Δόκιμου 
Γραφέα έως και Εισηγητή Α' της Κατηγορίας ΔΕ και Δόκιμου 
Βοηθού έως και Επιμελητή Α' της Κατηγορίας ΥΕ θεωρούνται, 
κατά κατηγορία, ως ένας βαθμός. 

5. Με αποφάσεις του Υπουργού Προεδρίας της Κυβέρ¬ 
νησης, ρυθμίζονται λεπτομερειακά και διαδικαστικά θέματα 
των μεταθέσεων. Με προεδρικά διατάγματα, που εκδίδονται 
με πρόταση του Υπουργού Προεδρίας της Κυβέρνησης, και 
του οικείου υπουργού, μπορεί, κατά υπουργείο ή αυτοτελή 
δημόσια υπηρεσία ή Ν.Π.Δ.Δ. ή κλάδος προσωπικού αυτών, 
να προστίθενται κριτήρια μεταθέσεων και να προσδιορίζονται 
οι συντελεστές τους, καθώς και να μεταβάλλονται οι συ¬ 
ντελεστές των κριτηρίων. Τα παραπάνω προεδρικά διατάγ¬ 
ματα εκδίδονται ύστερα από γνώμη της οικείας δευτερο¬ 
βάθμιας συνδικαλιστικής οργάνωσης και, αν δεν υπάρχει, 
ύστερα από γνώμη των οικείων πρωτοβάθμιων συνδικαλι¬ 
στικών οργανώσεων. Αν η σχετική γνώμη δεν παρασχεθεί 
εντός δεκαπέντε ημερών, από τότε που θα ζητηθεί, τα 
διατάγματα αυτά εκδίδονται χωρίς τη γνώμη συνδικαλιστικής 
οργάνωσης. Τα εν λόγω προεδρικά διατάγματα ισχύουν για 
μεταθέσεις βάσει πινάκων, οι οποίοι οριστικοποιούνται μετά 
την έναρξη ισχύος αυτών. 

Ζ. Μισθοδοσία μετατιθέμενων υπαλλήλων - Παρέλκυση 
εκτέλεσης μεταθέσεων. 

1. Η μισθοδοσία υπαλλήλου, από την υπηρεσία από την 
οποία μετατίθεται, διακόπτεται την προηγουμένη της ημέρας, 
η οποία ορίζεται για την εμφάνισή του στην υπηρεσία που 
μετατίθεται. Η μισθοδοσία απο τη νέα υπηρεσία αρχίζει από 
την ημέρα ανάληψης καθηκόντων. 

2. Παρέλκυση από τον υπάλληλο εκτέλεσης της μετάθεσης 
αποτελεί δυσμενές στοιχείο, που εκτιμάται από το υπηρε¬ 
σιακό συμβούλιο κατά την κρίση του για προαγωγή. 

Η. Εξαιρέσεις από μεταθέσεις - Προσωρινή αναστολή. 

1. Δεν επιτρέπεται να μετατεθούν: 

α) Υπάλληλοι που δεν συμπλήρωσαν στον τόπο που 
υπηρετούν το χρόνο, που προβλέπεται στην παρ. 2 του 
άρθρου 7 και τις παρ. Β1 και Γ1 του παρόντος άρθρου ή 
σε άλλες ειδικές διατάξεις. Εξαίρεση επιτρέπεται σύμφωνα 
με τις παρ. Δ' και Ε' του παρόντος άρθρου. 

β) Μέλη διοικήσεων των συνδικαλιστικών οργανώσεων 
της παρ.5 του άρθρου 30 του ν. 1264/1982 (ΦΕΚ 79 Α'), 
χωρίς αίτησή τους. Μετάθεση μελών διοικήσεων των ανω¬ 
τέρω συνδικαλιστικών οργανώσεων από μια αρχή σε άλλη 
εντός της περιοχής τέως Διοικήσεως Πρωτευούσης ή εντός 
της αυτής πόλης επιτρέπεται. 

γ) Υπάλληλοι, που οι ίδιοι ή σύζυγος ή άγαμο τέκνο τους 
πάσχει από νόσο, η οποία απαιτεί τακτικές μεταγγίσεις 
αίματος ή αιμοκάθαρση, χωρίς αίτησή τους. 

δ) Υπάλληλοι, που οι ίδιοι ή σύζυγος ή τέκνο τους έχουν 
σωματική αναπηρία 67% και άνω, χωρίς αίτησή τους. 

2. Αναστέλλεται, προσωρινά, η εκτέλεση της μετάθεσης: 

α) Για γυναίκες υπαλλήλους, κατά τη διάρκεια της άδειας 

μητρότητας και για τέσσερις μήνες μετά. 

β) Για υπαλλήλους που έχουν λάβει εκπαιδευτική άδεια 
ή παρακολουθούν προγράμματα επιμόρφωσης ή μετεκπαί¬ 
δευσης και για όσο χρόνο διαρκεί η άδεια ή το πρόγραμμα. 

θ. Τελικές-μεταβατικές-καταργητικές διατάξεις. 

1. Τα υπουργεία ή τα Ν.Π.Δ.Δ., υποχρεούνται να διενερ¬ 
γούν τις αναγκαίες μεταθέσεις, ώστε το ποσοστό κάλυψης 

των θέοεων κάθε κλάδου σης περιφερειακές τους υπηρε¬ 
σίες, υπολογιζόμενων συνολικά κατά νομό, να μην είναι 
κατώτερο του μέσου όρου κάλυψης των θέσεων του κλάδου 
συνολικά. 

2. Κατά την πρώτη εφαρμογή του παρόντος άρθρου, η 
οριστικοποίηση των πινάκων της παραγράφου ΣΤ1 γίνεται 
την 31η Μαίου 1993. Μέχρι τότε, οι μεταθέσεις πραγμα¬ 
τοποιούνται με τις ισχύουσες διατάξεις. Αποφάσεις μετα¬ 
θέσεων που θα έχουν εκδοθεί μέχρι και 31η Μαίου 1993 
εκτελούνται. 

3. Από την 1η Αυγοΰστου 1993, καταργούνται: 

α) τα άρθρα 135, 136, 137, 138, 139 και 142 του Υπαλ¬ 
ληλικού Κώδικα, (π.δ. 611/1977), όπως ισχύουν. 

β) Η παρ. 14 του άρθρου 5 και η παρ. 12 του άρθρου 
23 του ν. 1735/1987 (ΦΕΚ 195 Α ). 

γ) Η παρ. 12 του άρθρου 34 του ν. 1876/1990 (ΦΕΚ 27 
Α). 

δ) Οι παρ.5 και 6 του άρθρου 13 του Υπαλληλικού Κώδικα, 
που προστέθηκαν με την παρ.1 του άρθρου 57 του ν.1943/ 
1991 (ΦΕΚ 50 Α ). 

ε) Το άρθρο 10 του ν. 1586/1986 (ΦΕΚ 37 Α ). 

4. Οι διατάξεις του ν. 287/1976 και οι διατάξεις της παρ. 
8 του άρθρου 12 του ν. 1400/1983 (ΦΕΚ 156 Α), όπως 
αυτές αντικαταστάθηκαν με την παρ. 4 του άρθρου 57 του 
ν. 1943/1991, δεν θίγονται από τις διατάξεις του παρόντος 
άρθρου. 

Άρθρο 9 

Κίνητρα για υπαλλήλους προβληματικών περιοχών 

Το άρθρο 64 του ν. 1943/1991 αντικαθίσταται ως εξής: 

"Αρθρο 64 

Κίνητρα για υπαλλήλους που υπηρετούν ή 
μετατίθενται σε προβληματικές περιοχές. 

1. Με απόφαση των Υπουργών Προεδρίας της Κυβέρνησης 
και Οικονομικών καθορίζονται εντός τριών μηνών από την 
έναρξη ισχύος του παρόντος περιοχές της χώρας ως 
προβληματικές, λόγω ιδιαιτεροτήτων από άποψη, ιδίως, 
συνθηκών διαβίωσης, επικοινωνίας ή στέγασης. Οι προβλη¬ 
ματικές περιοχές διακρίνονται σε κατηγορία Α' ή Β', ανάλογα 
με το βαθμό προβληματικότητάς τους. 

2. Ο χρόνος υπηρεσίας, μέχρι μια τριετία, των τακτικών 
και των με σχέση εργασίας ιδιωτικού δικαίου σε οργανικές 
θέσεις υπαλλήλων του Δημοσίου και των Ν.Π.Δ.Δ.. που 
υπηρετούν σε υπηρεσίες προβληματικών περιοχών, υπολο¬ 
γίζεται στο διπλάσιο για την εξέλιξη σε μισθολογικό κλιμάκιο 
και τη λήψη επιδόματος χρόνου υπηρεσίας. 

3. Στους υπαλλήλους της παραγράφου 2, που μετατίθενται 
σε υπηρεσία προβληματικής περιοχής, παρέχεται και εφάπαξ 
χρηματικό ποσό ίσο με το τριπλάσιο έως και δεκαπλάσιο 
του βασικού τους μισθού. Με κοινή απόφαση των Υπουργών 
Προεδρίας της Κυβέρνησης και Οικονομικών καθορίζεται το 
εφάπαξ ποσό, ανάλογα με τις συνθήκες προβληματικότητας 
κάθε περιοχής, την οικογενειακή κατάσταση και το βαθμό 
του υπαλλήλου. Αν η μετάθεση γίνεται με αίτηση του 
υπαλλήλου, το εφάπαξ ποσό προσαυξάνεται κατά 30%. Οι 
μετατιθέμενοι σε υπηρεσίες προβληματικών περιοχών με 
αίτησή τους λαμβάνουν και τα προβλεπόμενα από την 
κείμενη νομοθεσία έξοδα και αποζημιώσεις. 

4. Σε υπαλλήλους, που τοποθετούνται ή μετατίθενται σε 
υπηρεσία προβληματικής περιοχής, εφόσον μετά πενταετή 


παραμονή δηλώσουν ότι επιθυμούν να παραμείνουν στην 
ίδια περιοχή για μία ακόμη δεκαετία και προβούν στην αγορά 
κατοικίας στην περιοχή αυτήν, καταβάλλεται το 40% της 
αξίας, όπως καθορίζεται από την αρμόδια φορολογική αρχή. 
Για την εφαρμογή της διάταξης αυτής, λαμβάνεται υπόψη 
το μέρος της αξίας της κατοικίας μέχρι εμβαδού 50 τ.μ. 
για τον άγαμο και 70 τ.μ. για τον έγγαμο, προστιθεμένων 
20 τ.μ. γία κάθε ανήλικο τέκνο. 

5. Τα κίνητρα του παρόντος άρθρου δεν ισχύουν για 
υπαλλήλους νομικών προσώπων δημόσιου δικαίου, η έδρα 
των οποίων είναι στην προβληματική περιοχή. 

6. Το προβλεπόμενο από την παρ. 3 εφάπαξ χρηματικό 
ποσό δεν υπόκειται σε φόρο, τέλος ή κράτηση υπέρ ο¬ 
ποιοσδήποτε. 

7. Η εφαρμογή των διατάξεων των παρ. 2 έως 4 αρχίζει 
από την έκδοση της απόφασης της παρ.1 του παρόντος 
άρθρου". 

Άρθρο 10 
Μετατάξεις 

1. Με απόφαση επιτροπής, που προεδρεύεται από Αντι¬ 
πρόεδρο της Κυβέρνησης και στην οποία μετέχουν οι 
Υπουργοί Προεδρίας της Κυβέρνησης, Οικονομικών και ο 
αρμόδιος κατά περίπτωση υπουργός, καθορίζεται εφάπαξ 
για κάθε υπηρεσία ο αριθμός των μόνιμων ή με σχέση 
εργασίας ιδιωτικού δικαίου αορίστου χρόνου υπαλλήλων των 
υπουργείων, αυτοτελών δημόσιων υπηρεσιών, νομικών προ¬ 
σώπων δημόσιου δικαίου ή ιδιωτικού δικαίου του δημόσιου 
τομέα, κατά κλάδο ή ειδικότητα, που πλεονάζουν και με¬ 
τατάσσονται ή μεταφέρονται σε άλλα υπουργεία, αυτοτελείς 
δημόσιες υπηρεσίες ή Ν.Π.Δ.Δ. ϊης επιτροπής, αν δεν 
υπάρχει αντιπρόεδρος, απουσιάζει ή κωλύεται, προεδρεύει 
ο Υπουργός Προεδρίας της Κυβέρνησης. 

2. Η μετάταξη γίνεται σε κενή θέση, με κοινή απόφαση 
του Υπουργού Προεδρίας της Κυβέρνησης και του υπουργού 
στην αρμοδιότητα ή εποπτεία του οποίου υπάγεται η υπη¬ 
ρεσία στην οποία ο υπάλληλος μετατάσσεται. Αν δεν υπάρχει 
κενή θέση, η μετάταξη γίνεται με μεταφορά της θέσης που 
κατέχει ό μετατασσόμενος. Η θέση μεταφέρεται αυτοδικαίως 
με την απόφαση της μετάταξης και εντάσσεται στις θέσεις 
του οικείου κλάδου ή σε συνιστώμενο κλάδο. Οι μετατασ¬ 
σόμενοι πρέπει να κατέχουν τα προσόντα του κλάδου στον 
οποίο μετατάσσονται. 

3. Με όμοια απόφαση γίνεται η μεταφορά υπαλλήλων με 
σχέση εργασίας ιδιωτικού δικαίου αορίστου χρόνου σε κενές 
θέσεις με σχέση εργασίας ιδιωτικού δικαίου, εφόσον ο 
μεταφερόμενος έχει τα προσόντα, που προβλέπονται για 
τις θέσεις αυτές. Αν δεν υπάρχουν κενές θέσεις, η κατάταξη 
των μεταφερόμενων υπαλλήλων γίνεται σε θέσεις με την 
ίδια εργασιακή σχέση αντίστοιχης εκπαιδευτικής βαθμίδας 
ή σε θέσεις αντίστοιχες των τυπικών τους προσόντων, που 
συνιστώνται αυτοδικαίως με την απόφαση μεταφοράς κατά 
ειδικότητα. 

4. Με την έκδοση της απόφασης των παρ. 2 και 3, 
καταργούνται οι θέσεις, που κατέχονται από τους μετα¬ 
τασσόμενους ή μεταφερόμενους υπαλλήλους, εφόσον αυτές 
δεν μεταφέρονται, καθώς και οι προβλεπόμενες από τον 
οικείο οργανισμό κενές θέσεις του ίδιου κλάδου ή ειδικό¬ 
τητας, και εκδίδονται οι αντίστοιχες διαπιστωτικές πράξεις. 

5. Ο ονομαστικός καθορισμός, κατά κλάδο ή ειδικότητα, 
των υπαλλήλων, που μετατάσσονται ή μεταφέρονται, γίνεται 
από το οικείο υπηρεσιακό συμβούλιο, με κριτήριο τη δήλωση 

επιθυμίας του υπαλλήλου για μετάταξη ή μεταφορά, άλλως 
με ιη σειρά διορισμού ή πρόσληψης στην υπηρεσία, προη¬ 
γουμένων των νεοτέρων. Σε περίπτωση ίδιας ημερομηνίας 
διορισμού ή πρόσληψης, μετατάσσονται ή μεταφέρονται 
κατά σειρά οι άγαμοι έναντι των εγγάμων, οι έγγαμοι μη 
έχοντες τέκνα έναντι των εχόντων και μεταξύ εγγάμων, 
που έχουν τέκνα, αυτοί που έχουν μικρότερο αριθμό τέκνων. 

6. Για τους μετατασσομένους εφαρμόζονται οι διατάξεις 
της παρ.7 και των δύο πρώτων εδαφίων της παρ. 9 του 
άρθρου 20 του ν. 1735/1987, καθώς και οι διατάξεις του 
άρθρου 4 του ν. 2042/1992 (ΦΕΚ 75 Α). Για τους μετα- 
φερομένους εφαρμόζονται αναλόγως οι διατάξεις των παρ. 
14, 16 και 17 του άρθρου 20 του ν. 1735/1987. 

7. Στους μετατασσόμενους ή μεταφερόμενους με τις 
παραπάνω διατάξεις ή με τις διατάξεις του άρθρου 56 του 
ν. 1943/1991 υπαλλήλους, σε νομούς παραμεθόριων περιο¬ 
χών (άρθρο 1 ν. 287/1976), καταβάλλονται όλα τα προ- 
βλεπόμενα από την ισχύουσα νομοθεσία για μεταθέσεις 
έξοδα και αποζημιώσεις, καθώς και εφάπαξ οικονομική 
ενίσχυση, που καθορίζεται με κοινή απόφαση των Υπουργών 
Προεδρίας της Κυβέρνησης και Οικονομικών. Η δαπάνη 
βαρύνει τον προϋπολογισμό εξόδων της υπηρεσίας, στην 
οποία μετατάσσονται ή μεταφέρονται οι υπάλληλοι. 

8. Επιτρέπεται η κάλυψη κενών θέσεων της Δ.Ε.Η., του 
Ο.Τ.Ε. και της Ολυμπιακής Αεροπορίας με μεταφορά προ¬ 
σωπικού, καθώς και κενών θέσεων Ο.Τ.Α., εφόσον οι Ο.Τ.Α 
το ζητήσουν από το Υπουργείο Προεδρίας της Κυβέρνησης, 
με μετάταξη ή μεταφορά προσωπικού, σύμφωνα με τις 
διατάξεις του παρόντος και του άρθρου 56 παρ. 1 του ν. 
1943/1991. 

9. Οι διατάξεις των παραγράφων 2, 3 και 4 του άρθρου 
56 του ν. 1943/1991 καταργούνται. 

Άρθρο 11 
Ειδικές ρυθμίσεις 

1. Για τη μετάταξη ή μεταφορά σε κλάδο ΥΕ ή ειδικότητα 
εκπαιδευτικής βαθμίδας ΥΕ των υπαγομένων στις διατάξεις 
του προηγούμενου άρθρου ή του άρθρου 56 του ν. 1943/ 
1991, αρκούν τα προσόντα, που προβλέπονται στο άρθρο 
22 του π.δ. 194/1988 (ΦΕΚ 84 Α'). Η κατά την παρ. 2 του 
άρθρου 22 του π.δ 194/1988 τριετής προθεσμία παρατεί- 
νεται, από την ισχύ του ν. 1943/1991, για μια ακόμη τριετία. 

2. Για τους μετατασσόμενους ή μεταφερόμενους με τις 
διατάξεις του προηγούμενου άρθρου ή του άρθρου 56 παρ. 
1 του ν. .1943/1991 υπαλλήλους κλάδων ΔΕ ή ειδικότητας 
εκπαιδευτικής βαθμίδας ΔΕ, που δεν κατέχουν ομώνυμο ή 
αντίστοιχο τίτλο σπουδών του κλάδου ή της ειδικότητας, 
στην οποία μετατάσσονται ή μεταφέρονται, επιτρέπεται η 
μετάταξη ή μεταφορά σε συναφή ή παρεμφερή κλάδο ή 
ειδικότητα της ίδιας εκπαιδευτικής βαθμίδας με βάση την 
εμπειρία τους. 

3. Το προσωπικό με σχέση εργασίας ιδιωτικού δικαίου 
του Δημοσίου, των νομικών προσώπων δημόσιου δικαίου 
και των νομικών προσώπων ιδιωτικού δικαίου του δημόσιου 
τομέα, που μεταφέρεται, σύμφωνα με τις διατάξεις του 
άρθρου 56 του ν. 1943/1991, επιτρέπεται να κατατάσσεται 
και σε κενές ή συνιστώμενες αυτοδικαίως με την απόφαση 
μεταφοράς του θέσεις με σχέση εργασίας ιδιωτικού δικαίου 
αορίστου χρόνου αντίστοιχης εκπαιδευτικής βαθμίδας και 
ειδικότητας με τα τυπικά προσόντα, που κατέχει κατά το 
χρόνο της μεταφοράς του. Η διάταξη αυτή ισχύει αναδρομικά 
από την έναρξη ισχύος του ν. 1943/1991. 


Άρθρο 12 

Μετακίνηση - Μετάταξη προσωπικού μεταξύ 
υπουργείων και γενικών γραμματειών 

1. Ο οικείος υπουργός μπορεί, με απόφασή του, να 
μετακινεί τακτικούς υπαλλήλους ή υπαλλήλους με σχέση 
εργασίας ιδιωτικού δικαίου αορίστου χρόνου από γενική 
γραμματεία του υπουργείου σε υπηρεσίες του υπουργείου 
και αντιστρόφως, καθώς και μεταξύ γενικών γραμματειών 
του υπουργείου, για κάλυψη αναγκών της υπηρεσίας ή 
παραγωγικότερη αξιοποίηση των υπαλλήλων. Η μετακίνηση 
προϊσταμένου οργανικής μονάδας επιτρέπεται μόνο σε θέση 
προϊσταμένου οργανικής μονάδας αντίστοιχου επιπέδου. 

2. Με τους όρους των άρθρων 154 και 156 παρ. 2 του 
Υπαλληλικού Κώδικα επιτρέπεται η μετάταξη τακτικού υ¬ 
παλλήλου ή η μεταφορά υπαλλήλου με σχέσή εργασίας 
ιδιωτικού δικαίου αορίστου χρόνου από γενική γραμματεία 
ή αυτοτελή υπηρεσία του υπουργείου στο υπουργείο και 
αντιστρόφως, καθώς και από γενική γραμματεία σε αυτοτελή 
υπηρεσία του υπουργείου και αντιστρόφως, *με μεταφορά 
της θέσης που κατέχει, εφόσον δεν υπάρχει κενή θέση. Η 
θέση που κενώνεται με τη μετάταξη ή μεταφορά υπαλλήλου 
καταργείται αυτοδικαίως και εκδίδεται αντίστοιχη διαπιστω- 
τική πράξη. 

ΚΕΦΑΛΑΙΟ Γ' 

ΚΑΝΟΝΙΚΕΣ ΚΑΙ ΑΝΑΡΡΩΤΙΚΕΣ ΑΔΕΙΕΣ 
Άρθρο 13 

Χορήγηση κανονικών αδειών 

1. Κατά τους μήνες ίούλιο και Αύγουστο κάθε έτους, 
καθώς και κατά την εργάσιμη ημέρα, που προηγείται και 
έπεται αργίας, ο αριθμός των υπαλλήλων του Δημοσίου και 
των Ν.Π.Δ.Δ., που απουσιάζουν με κανονική άδεια δεν 
επιτρέπεται να υπερβαίνει το 50% του συνολικού αριθμού 
των υπαλλήλων κάθε οργανικής μονάδας. Υπέρβαση του 
ποσοστού επιτρέπεται, εφόσον τοποθετηθεί προσωρινά, σε 
αντικατάσταση του απουσιάζοντος, υπάλληλος άλλης ορ¬ 
γανικής μονάδας του ίδιου ή συναφούς κλάδου ή ειδικότητας. 
Για τους προϊσταμένους οργανικών μονάδων, ο υπολογισμός 
του 50% γίνεται με βάση τον αριθμό των προϊσταμένων 
που υπάγονται στον υπερκείμενο προϊστάμενο. 

Με απόφαση του οικείου υπουργού μπορεί να χορηγείται 
κανονική άδεια, ταυτοχρόνως, στους υπαλλήλους υπηρεσίας. 
Κατά το διάστημα αυτό παραμένει στην υπηρεσία μόνο το 
αναγκαίο προσωπικό για τη στοιχειώδη λειτουργία της. 

2. Με απόφαοη του Υπουργού Προεδρίας της Κυβέρνησης 
και του αρμόδιου υπουργού, οι διατάξεις της προηγούμενης 
παραγράφου μπορεί να επεκτείνονται και στις δημόσιες 
επιχειρήσεις και οργανισμούς ή άλλα κρατικά νομικά πρό¬ 
σωπα ιδιωτικού δικαίου. 

3. Η διάταξη του δεύτερου εδαφίου της παρ. 1 του άρθρου 
101 του Υπαλληλικού Κώδικα δεν εφαρμόζεται, όταν οι 
υπηρεσίες παρουσιάζουν αιχμή εργασίας κατά τους θερινούς 
μήνες. 

4. Η προβλεπόμενη από την παρ. 3 του άρθρου 102 του 
Υπαλληλικού Κώδικα δυνατότητα μεταφοράς της κανονικής 
άδειας στο επόμενο έτος καταργείται. 

Η μη χορήγηση μέχρι τέλους του έτους ολόκληρης της 
κανονικής άδειας, σύμφωνα με τις διατάξεις της παρ. 1 
του άρθρου 102 του Υπαλληλικού Κώδικα, στους υπαλλήλους 
από του βαθμού του Τμηματάρχη Α’ και κατωτέρου και η 

εκ της αιτίας αυτής καταβολή αποζημίωσης στον υπάλληλο 
συνεπάγεται τον καταλογισμό κατά ίσο μέρος του αντίστοι¬ 
χου της αποζημίωσης ποσού σε βάρος των οργάνων που 
είναι αρμόδια καθώς και αυτών που συμπράττουν για τη 
χορήγηση της κανονικής άδειας. Στις νομαρχιακές και πε¬ 
ριφερειακές υπηρεσίες του Δημοσίου και των αποκεντρω¬ 
μένων υπηρεσιών των Ν.Π.Δ.Δ., ο καταλογισμός γίνεται σε 
βάρος του οργάνου που είναι αρμόδιο για τη χορήγηση της 
κανονικής άδειας και του αμέσου προϊσταμένου του υπαλ¬ 
λήλου. 

Για τη μη χορήγηση κανονικής άδειας σε Γενικό Διευθυντή 
ή Διευθυντή και την εκ της αιτίας αυτής καταβολή αποζη¬ 
μίωσης, απαιτείται ειδική αιτιολόγηση, που παρατίθεται στο 
έντυπο της αίτησης από το αρμόδιο για τη χορήγηση της 
άδειας όργανο. Οι διατάξεις της παραγράφου αυτής δεν 
θίγουν δικαιώματα των υπαλλήλων, που αφορούν μη χορη- 
γηθείσες κανονικές άδειες έτους 1991 και προγενέστερων 
ετών. 

5. Στις μητέρες υπαλλήλους του Δημοσίου και των 
Ν.Π.Δ.Δ., που έχουν τέκνο ηλικίας κάτω των έξι ετών, 
επιτρέπεται να χορηγείται, ύστερα από αίτησή τους και 
γνώμη του υπηρεσιακού συμβουλίου, άδεια χωρίς αποδοχές 
μέχρι δύο έτη συνολικά και μέχρι ένα έτος για κάθε επιπλέον 
τέκνο. Ο χρόνος της άδειας χωρίς αποδοχές δεν αποτελεί 
χρόνο πραγματικής υπηρεσίας. 

Άρθρο 14 

Συνδικαλιστικές άδειες 

1. Οι συνδικαλιστικές άδειες, που προβλέπονται στο άρθρο 
17 του ν, 1264/1982, προκειμένου για πρωτοβάθμιες και 
δευτεροβάθμιες συνδικαλιστικές οργανώσεις των υπαλλή¬ 
λων που αναφέρονται στην παρ. 1 του άρθρου 30 του 
ανωτέρω νόμου, ορίζονται ως. ακολούθως: 

α. Για τον πρόεδρο και το γενικό γραμματέα των δευ¬ 
τεροβάθμιων συνδικαλιστικών οργανώσεων, έξι ημέρες κατά 
μήνα, και τρεις για τα λοιπά μέλη του διοικητικού τους 
συμβουλίου, εφόσον οι υπαγόμενες σ' αυτές πρωτοβάθμιες 
συνδικαλιστικές οργανώσεις έχουν συνολικά άνω των 30.000 
μελών, τέσσερις και δύο ημέρες κατά μήνα αντιοτοίχως, 
αν έχουν άνω των 10.000 μελών, δύο και μία ημέρα κατά 
μήνα αντιστοίχως, αν έχουν άνω των 2.000 μελών, μία 
ημέρα κατά μήνα για τον πρόεδρο, αντιπρόεδρο, γενικό 
γραμματέα και ταμία, αν έχουν άνω των 500 μελών και μία 
ημέρα κατά δίμηνο, αν έχουν μέχρι 500 μέλη. 

β. Για τον πρόεδρο, αντιπρόεδρο και γενικό γραμματέα 
πρωτοβάθμιων συνδικαλιστικών οργανώσεων, δύο ημέρες 
κατά μήνα, εφόσον έχουν άνω των 1.000 μελών, μία ημέρα 
κατά μήνα, εφόσον έχουν άνω των 500 μελών και μία ημέρα 
κατά δίμηνο, αν έχουν μέχρι 500 μέλη. 

2. Στα μέλη των διοικήσεων των συνδικαλιστικών οργα¬ 
νώσεων των υπαλλήλων, που αναφέρονται στην παρ.1 του 
άρθρου 30 του ν. 1264/1982, προκειμένου να συμμετάσχουν 
σε συνδικαλιστικά συνέδρια, που οργανώνονται στο εσω¬ 
τερικό ή το εξωτερικό, χορηγείται, πέραν των αδειών της 
προηγούμενης παραγράφου, άδεια προσωρινής απουσίας 
με αποδοχές, που δεν μπορεί να υπερβεί κατ' έτος τις 
πέντε ημέρες. 

3. Στις περιπτώσεις α' και β' της παρ. 1 επιτρέπεται και 
η χορήγηση άδειας, χωρίς αποδοχές, μέχρι του τετραπλασίου 
του καιά περίπτωση ορίου που αναφέρεται σ' αυτές. 


Άρθρο 15 
Άδεια κυοφορίας 

1. Σε κυοφορούσες υπαλλήλους του Δημοσίου και των 
Ν.Π.Δ.Δ., που έχουν ανάγκη ειδικής καΤοίκον θεραπείας, 
πέραν του ορίου αναρρωτικής άδειας με αποδοχές, σύμφωνα 
με τα άρθρα 108 και 112 του Υπαλληλικού Κώδικα, χορηγείται 
κανονική άδεια κυοφορίας, με μισές αποδοχές, μετά από 
βεβαίωση θεράποντος ιατρού και διευθυντή γυναικολογικής 
ή μαιευτικής κλινικής ή τμήματος δημόσιου νοσηλευτικού 
ιδρύματος. Περαιτέρω, χορηγείται και η προβλεπόμενη κα¬ 
νονική άδεια κύησης και λοχείας. 

2. Η παρ. 2 του άρθρου 105 του Υπαλληλικού Κώδικα 
αντικαθίσταται ως εξής: "2. Η άδεια αυτή παρατείνεται επί 
δύο μήνες μετά τον τοκετό". 

Άρθρο 16 

Βραχυχρόνιες αναρρωτικές άδειες 

1. Η παρ. 1 του άρθρου 110 του Υπαλληλικού Κώδικα, 
όπως επαναφέρθηκε σε ισχύ και αντικαταστάθηκε με το 
άρθρο 59 του ν. 1943/1991, αντικαθίσταται, ως εξής: 

" 1. Βραχυχρόνιες αναρρωτικές άδειες απουσίας, με α¬ 
ποδοχές, χορηγούνται, ως εξής: 

α. Μέχρι τρεις ημέρες, με γνωμάτευση του θεράποντος 
ιατρού. 

β. Μέχρι τρεις περαιτέρω ημέρες, με γνωμάτευση του 
υπηρεσιακού ιατρού. 

γ. Μέχρι τέσσερις περαιτέρω ημέρες ή δέκα απευθείας, 
με κοινή γνωμάτευση του διευθυντή και ενός επιμελητή της 
οικείας κλινικής ή τμήματος δημόσιου νοσηλευτικού ιδρύ¬ 
ματος ή νοσηλευτικού ιδρύματος Ν.Π.Δ.Δ.. 

Το ανώτατο όριο χορήγησης βραχυχρόνιων αναρρωτικών 
αδειών, χωρίς γνωμάτευση υγειονομικής επιτροπής, είναι 
συνολικά δέκα ημέρες για κάθε έτος". 

2. Το πρώτο εώφιο της παρ. 5 του άρθρου 110 του 
Υπαλληλικού Κώδικα, όπως επαναφέρθηκε σε ισχύ και α- 
ντικαταστάθηκε με το άρθρο 59 του ν. 1943/1991, αντικα¬ 
θίσταται ως εξής: "5. Για τη χορήγηση αναρρωτικής άδειας 
πάνω από το, κατά περίπτωση, όριο των εδαφίων α - γ 
της παρ. 1, εφόσον δεν συντρέχει περίπτωση εφαρμογής 
του επομένου κάθε φορά εδαφίου, απαιτείται γνωμάτευση 
της οικείας πρωτοβάθμιας ή ειδικής υγειονομικής επιτροπής". 

3. Το τελευταίο εδάφιο της παρ. 1 του άρθρου 60 του 
ν. 1943/1991 αντικαθίσταται, ως εξής: 

"Τα Υπουργεία Εθνικής Άμυνας και Δημόσιας Τάξης μπορεί 
να αναθέτουν τον ανωτέρω έλεγχο και σε στρατιωτικό 
ιατρό ή ιατρό που υπηρετεί τη στρατιωτική του θητεία ή 
υγειονομικό αξιωματικό της Ελληνικής Αστυνομίας και του 
Πυροσβεστικού Σώματος, αντίστοιχα. Γ ια τον έλεγχο ασθέ¬ 
νειας τακτικών υπαλλήλων Ν.Π.Δ.Δ., οι οποίοι υπάγονται 
στον κλάδο ασθενείας του Ι.Κ.Α., υπηρεσιακός ιατρός νοείται 
και ο οικείος ελεγκτής ιατρός του Ι.Κ.Α.'. 

ΚΕΦΑΛΑΙΟ Δ’ 

ΘΕΜΑΤΑ ΕΚΠΑΙΔΕΥΣΗΣ ΠΡΟΣΩΠΙΚΟΥ 
Άρθρο 17 

Εκπαίδευση προσωπικού Δημόσιας Διοίκησης 

1. Στο άρθρο 47 του ν. 1943/1991 προστίθενται παρά¬ 
γραφοι 4 και 5 που έχουν ως εξής: 

"4. Οι διατάξεις των προηγούμενων παραγράφων εφαρ¬ 
μόζονται και για τα εκπαιδευτικά προγράμματα των υπουρ¬ 
γείων, αυτοτελών δημόσιων υπηρεσιών και Ν.Π.Δ.Δ. Στην 
περίπτωση αυτήν, όπου προβλέπεται αρμοδιότητα του Ε¬ 
θνικού Κέντρου Δημόσιας Διοίκησης, (Ε.Κ.Δ.Δ.), αυτή α¬ 
σκείται από τον οικείο υπουργό. Οι δαπάνες βαρύνουν το 
οικείο υπουργείο ή την αυτοτελή δημόσια υπηρεσία ή το 
νομικό πρόσωπο δημόσιου δικαίου και η κατά την παρ. 2 
σύμβαση καταρτίζεται μεταξύ του αρμόδιου υπουργού και 
των οικείων εκπαιδευτικών φορέων ή προσώπων. 

5. Στους υπαλλήλους που, επιτυχώς, αποφοιτούν από τα 
παραπάνω εκπαιδευτικά προγράμματα χορηγείται σχετικό 
πιστοποιητικό.* 

2. Οι διατάξεις των παρ.4-5 του άρθρου 26 του ν. 
1388/1983 (ΦΕΚ 113 Α'), όπως αυτό συμπληρώθηκε με το 
άρθρο 23 περ. ί του ν. 1586/1986, που ισχύουν για τους 
υπαλλήλους, οι οποίοι συμμετέχουν σε προγράμματα του 
Ινστιτούτου Διαρκούς Επιμόρφωσης (Ι.Δ.Ε.), εφαρμόζονται 
και για τους υπαλλήλους, οι οποίοι συμμετέχουν σε προ¬ 
γράμματα του Ινστιτούτου Εισαγωγικής Διοικητικής Εκπαί¬ 
δευσης (Ι.Ε.Δ.Ε.) ή των περιφερειακών ινστιτούτων, που 
πραβλέπονται από τις διατάξεις της παρ.3 του άρθρου 49 
του ν. 1943/1991 ή σε προγράμματα των άρθρων 34, 35, 
37, 38 και 47 του ν. 1943/1991, όπως συμπληρώθηκε με την 
παρ. 1 του παρόντος άρθρου, πλην των προγραμμάτων 
που εκτελούνται στο εξωτερικό και των προγραμμάτων 
διδασκαλίας ξένων γλωσσών. Στους υπαλλήλους που χο¬ 
ρηγείται εκπαιδευτική άδεια για μετεκπαίδευση ή μεταπτυ¬ 
χιακή εκπαίδευση στην ημεδαπή, μπορεί, μετά σύμφωνη 
γνώμη του υπηρεσιακού συμβουλίου, να παρέχονται απο¬ 
δοχές αυξημένες μέχρι 75%, με κριτήριο την οικογενειακή 
και οικονομική κατάσταση του υπαλλήλου, την απόσταση 
του εκπαιδευτικού .φορέα από την υπηρεσία του και κάθε 
άλλο σχετικό στοιχείο. 

3. Για την καταβολή ημερήσιου επιδόματος για εκπαίδευση 
εκτός ωραρίου εργασίας, εξόδων μετάβασης και επιστροφής, 
ημερήσιας εκτός έδρας αποζημίωσης μέχρι τέσσερις ημέρες 
και για την εξασφάλιση διανυκτέρευσης και διατροφής ή 
ειδικής αποζημίωσης στους πολιτικούς υπαλλήλους του 
Δημοσίου, των Ν.Π.Δ.Δ. και των Ο.Τ.Α., οι-οποίοι συμμε¬ 
τέχουν σε εκπαιδευτικά προγράμματα της Σχολής Πολιτικής 
Σχεδιάσεως Εκτάκτου Ανάγκης (Π.Σ.Ε.Α.) του Υπουργείου 
Δημόσιας Τάξης, εφαρμόζονται οι διατάξεις που ισχύουν 
για τους υπαλλήλους του Δημοσίου, οι οποίοι παρακολουθούν 
προγράμματα επιμόρφωσης του άρθρου 34 του ν. 1943/1991. 
Οι σχετικές δαπάνες καταβάλλονται από τις υπηρεσίες στις 
οποίες οι υπάλληλοι ανήκουν οργανικά. 

4. Στην παρ. 8 του άρθρου 33 του ν. 1943/1991 προστίθεται 
εδάφιο, που έχει ως εξής: 

* Τα προγράμματα εισαγωγικής εκπαίδευσης υποχρεούνται 
να παρακολουθήσουν, επίσης, οι υπάλληλοι που διορίστηκαν 
από 1-1-1989 μέχρι και 31-12-1990. Στούς υπαλλήλους 
αυτούς δεν εφαρμόζονται οι διατάξεις των παρ. 1, 2 και 7 
και του πρώτου εδαφίου της παρ. 3 του παρόντος άρθρου*. 

Άρθρο 18 

θέματα Εθνικού Κέντρου Δημόσιας Διοίκησης 

1. Τα προγράμματα των άρθρών 34 παρ. 2 και 35 παρ. 
2 του ν.1943/ ν 159ί, μπορεί να παρακολουθούν και αλλοδαποί 
δημόσιοι υπάλληλοι, ο αριθμός των οποίων καθορίζεται με 
απόφαση των Υπουργών Προεδρίας της Κυβέρνησης και 
Εξωτερικών. 


2. Οι δαπάνες των προγραμμάτων των άρθρων 33. 34 
και 35 του ν. 1943/1991, που εκτελούνται από τις μονάδες 
εκπαίδευσης των υπουργείων, αυτοτελών δημόσιων υπηρε¬ 
σιών, Ν.Π.Δ.Δ. και Ο.Τ.Α., καθώς και των προγραμμάτων 
ξένων γλωσσών, που εκτελούνται με φροντίδα των νομαρ¬ 
χιών, μπορεί να εντάσσονται στον προϋπολογισμό του 
Ε.Κ.Δ.Δ. με απόφαση του διοικητικού συμβουλίου. 

3. Με απόφαση του Υπουργού Προεδρίας της Κυβέρνησης, 
μετά γνώμη του Δ.Σ. του Ε.Κ.Δ.Δ., μπορεί να συγκροτούνται 
επιτροπές ή ομάδες εργασίας από δημόσιους λειτουργούς 
ή υπαλλήλους του δημόσιου τομέα ή ιδιώτες, οι οποίοι, 
λόγω ειδικών γνώσεων, επιστημονικής ή τεχνικής κατάρτισης 
και πείρας, μπορούν να συμβάλουν στην αποδοτικότερη 
διεξαγωγή του έργου του Ε.Κ.Δ.Δ. με την κατάρτιση μελετών 
ή διεξαγωγή ερευνών για τις ανάγκες των υπηρεσιακών 
μονάδων του Κέντρου ή προγραμμάτων, που επιδοτούνται 
από την Ε.Ο.Κ.. Στα μέλη των επιτροπών ή ομάδων εργασίας 
μπορεί να καθορίζεται αποζημίωση κατά παρέκκλιση των 
διατάξεων των ν.1256/ 1982 (ΦΕΚ 65 Α') και ν. 1505/1984 
(ΦΕΚ 194 Α'), με απόφαση των Υπουργών Προεδρίας της 
Κυβέρνησης και Οικονομικών. Η παρ. 5 του άρθρου 24 του 
ν. 1735/1987 καταργείται. 

4. Στο τέλος της παρ. 8 του άρθρου 16 του ν. 1388/1983 
προστίθεται εδάφιο, που έχει ως εξής: 

* Στην επιτροπή επιλογής θεμάτων του εισαγωγικού δια¬ 
γωνισμού της Ε.ΣΔ.Δ. παρέχεται αποζημίωση, που καθο¬ 
ρίζεται με απόφαση των Υπουργών Προεδρίας της Κυβέρ¬ 
νησης και Οικονομικών, κατά παρέκκλιση των διατάξεων 
των ν. 1256/1982 και 1505/1984 \ 

5. Με κοινή απόφαση των Υπουργών Προεδρίας της 
Κυβέρνησης και οικονομικών συνιστάται στο Εθνικό Κέντρο 
Δημόσιας Διοίκησης (Ε.Κ.Δ.Δ) Ειδικός Λογαριασμός για την 
εκτέλεση ερευνητικών και εκπαιδευτικών προγραμμάτων, 
την πραγματοποίηση ημερίδων, συνεδρίων, συμποσίων, συ¬ 
νεργασιών με ημεδαπά και αλλοδαπά ιδρύματα ή κέντρα 
ερευνών ή εκπαίδευσης και άλλων δραστηριοτήτων που 
απαιτούνται για την εκπλήρωση των σκοπών του Ε.Κ.Δ.Δ., 
καθώς και δραστηριοτήτων τεχνικής υποστήριξης εκπαιδευ¬ 
τικών προγραμμάτων, μελετών και έργων που χρηματοδο¬ 
τούνται από τό Π.Δ.Ε ή την Ε.Ο.Κ. Κατά τα λοιπά εφαρ¬ 
μόζονται αναλόγως οι διατάξεις της παρ.3 του άρθρου 6 
τόυ ν. 1514/1985 (ΦΕΚ 13 Α'). 

ΚΕΦΑΛΑΙΟ Ε' 

ΟΡΓΑΝΩΤΙΚΑ ΚΑΙ ΛΕΙΤΟΥΡΓΙΚΑ ΘΕΜΑΤΑ 
Άρθρο 19 

Κλάδοι και ειδικότητες 

1. Οι θέσεις κάθε κατηγορίας κατατάσσονται σε κλάδους, 
οι οποίοι μπορεί να διακρίνονται σε περισσότερες ειδικό¬ 
τητες. Η διάκριση των κλάδων σε ειδικότητες γίνεται σε 
σχέση με την επιδιωκόμενη εξειδίκευση των υπαλλήλων, 
ανάλογα με τις ανάγκες της υπηρεσίας. 

2. Η κατάταξη των θέσεων κάθε κλάδου σε ειδικότητες 
και ο καθορισμός των τυπικών προσόντων, κατά ειδικότητα, 
γίνεται με απόφαση του Υπουργού Προεδρίας της Κυβέρ¬ 
νησης και του οικείου κατά περίπτωση υπουργού ή με τις 
οργανικές διατάξεις κάθε υπηρεσίας. Με την ίδια διαδικασία 
μπορεί να ενοποιούνται ή να καταργούνται ειδικότητες. Οι 
οργανικές θέσεις ειδικότητας που καταργείται παραμένουν 
στον οικείο κλάδο. 

3. Με τη διαδικασία της παρ. 2 καθορίζονται οι ειδικότητες 

από τις οποίες προέρχονται οι προϊστάμενοι των οικείων 
οργανικών μονάδων. 

4. Σε υπαλλήλους κλάδων ή ειδικοτήτων μπορεί να ανα¬ 
τίθενται και καθήκοντα άλλων κλάδων ή ειδικοτήτων της 
ίδιας κατηγορίας. Η ανάθεση γίνεται με την προϋπόθεση 
ότι ο υπάλληλος μπορεί να ανταποκριθεί στο ανατιθέμενο 
έργο. 

Άρθρο 20 
Διυπουργικοί κλάδοι 

1. Με προεδρικά διατάγματα, που εκδίδονται με πρόταση 
του Πρωθυπουργού και του Υπουργού Προεδρίας της Κυ¬ 
βέρνησης, επιτρέπεται συναφείς κλάδοι της ίδιας κατηγορίας 
περισσότερων υπουργείων να συγχωνεύονται σε διυπουρ¬ 
γικό κλάδο ή θέσεις της ίδιας κατηγορίας διαφόρων κλάδων 
υπουργείων να συγκροτούν ενιαίο διυπουργικό κλάδο. 

2. Με προεδρικά διατάγματα, που εκδίδονται με πρόταση 
του Υπουργού Προεδρίας της Κυβέρνησης και των οικείων 
κατά περίπτωση υπουργών, καθορίζονται η διάρθρωση των 
θέσεων, τα προσόντα διορισμού στον εισαγωγικό βαθμό, η 
κατά την πρώτη εφαρμογή στελέχωση και ο αρμόδιος για 
τη διοίκηση του διυπουργικού κλάδου υπουργός, τα θέματα 
επικουρικής ασφάλισης και κάθε συναφές με την οργάνωση 
και λειτουργία του κλάδου θέμα. 

Η πλήρωση κενών θέσεων των διυπουργικών κλάδων 
μπορεί να γίνεται και με μετάταξη από μόνιμους υπαλλήλους 
δημόσιων υπηρεσιών, που έχουν τα προσόντα διορισμού 
στον οικείο διυπουργικό κλάδο. Με τα παραπάνω διατάγματα 
καθορίζονται οι προϋποθέσεις και η διαδικασία της μετά¬ 
ταξης. Οι διατάξεις του προηγούμενου άρθρου εφαρμόζονται 
και στους διυπουργικούς κλάδους. 

3. Για κάθε διυπουργικό κλάδο συνιστάται υπηρεσιακό 
συμβούλιο. Για περισσότερους διυπουργικούς κλάδους, α¬ 
νεξάρτητα από κατηγορία, μπορεί να συνιστάται κοινό υ¬ 
πηρεσιακό συμβούλιο. Τα από υπαλλήλους μέλη των συμ¬ 
βουλίων προέρχονται από κλάδους τους οποίους εξυπηρετεί 
το υπηρεσιακό συμβούλιο. Το υπηρεσιακό συμβούλιο, πέρα 
από τις αρμοδιότητες που έχει από τις κείμενες διατάξεις, 
ειοηγείται στον αρμόδιο υπουργό για την κατανομή των 
θέσεων στις υπηρεσίες, που εξυπηρετούνται από υπαλλή¬ 
λους των διυπουργικών κλάδων, την εκπαίδευση και κάθε 
άλλο θέμα, που έχει σχέση με την άσκηση καθηκόντων των 
υπαλλήλων. 

4. Η κατανομή των θέσεων διυπουργικών κλάδων στις 
.υπηρεσίες, που εξυπηρετούνται από αυτούς, γίνεται με 
απόφαση του Υπουργού Προεδρίας της Κυβέρνησης και 
του αρμόδιου για τη διοίκηση του διυπουργικού κλάδου 
υπουργού. Οι πιστώσεις για τις δαπάνες του προσωπικού 
των διυπουργικών κλάδων εγγράφονται στους προϋπολο¬ 
γισμούς δαπανών των υπηρεσιών, ανάλογα με την κατανομή 
των θέσεων. 

5. Με την επιφύλαξη των διατάξεων των σχετικών με τις 
αρμοδιότητες του οικείου για τη διοίκηση του διυπουργικού 
κλάδου υπουργού, οι υπηρεσίες, που στελεχώνονται από 
υπαλλήλους των διυπουργικών κλάδων, αποτελούν μονάδες 
των οικείων υπουργείων και γενικών γραμματειών. Οι εκ¬ 
θέσεις υπηρεσιακής ικανότητας των υπαλλήλων των διυ¬ 
πουργικών κλάδων καταρτίζονται από τους προϊσταμένους 
των υπηρεσιών, στις οποίες υπηρετούν. 

6. Οι υπηρετούντες κατά τη δημοσίευση του παρόντος, 
σε θέσεις υπουργικών κλάδων, που μεταφέρονται και συ¬ 
γκροτούν διυπουργικούς κλάδους, εφόσον το υπουργείο 


στο οποίο οργανικά ανήκουν δεν έχει περιφερειακές υπη¬ 
ρεσίες ή περιφερειακές υπηρεσιακές μονάδες, που στελε¬ 
χώνονται από υπαλλήλους αντίστοιχων καθηκόντων και 
ειδικοτήτων και με την προϋπόθεση ότι έχουν συμπληρώσει 
δεκαετή συνολική δημόσια υπηρεσία, δεν τοποθετούνται 
ούτε μετακινούνται, χωρίς αίτησή τους, σε περιφερειακές 
υπηρεσίες. 

7. Από τη δημοσίευση του παρόντος, συγχωνεύονται και 
συγκροτούν, αντιστοίχως ενιαίους διυπουργικούς κλάδους 
οι ακόλουθοι κλάδοι υπουργείων: 

α. Κλάδοι ΠΕ Επιθεωρητών, με αρμόδιο για τη διοίκησή 
του τον Υπουργό Εσωτερικών. Εξαιρούνται οι κλάδοι επι¬ 
θεωρητών του Υπουργείου Οικονομικών. 

β. Κλάδοι ΠΕ Πληροφορικής (που περιλαμβάνουν τις 
ειδικότητες επιστήμης των υπολογιστών και μηχανικών Η/Υ), 
ΤΕ Πληροφορικής και ΔΕ Προσωπικού Η/Υ, με οποιαδήποτε 
ειδικότερη ονομασία, με αρμόδιο για τη διοίκησή τους τον 
Υπουργό Προεδρίας της Κυβέρνησης. 

γ. Κλάδοι ΠΕ Μηχανικών (κατά ειδικότητα), με αρμόδιο 
για τη διοίκησή τους τον Υπουργό Περιβάλλοντος, Χωρο¬ 
ταξίας και Δημόσιων Εργων. 

δ. Κλάδοι ΠΕ και ΤΕ Βιβλιοθηκονόμων και ΔΕ Βιβλιοθη- 
κονόμων/Βιβλιοθηκαρίων, με αρμόδιο για τη διοίκησή τους 
τον Υπουργό Εθνικής Παιδείας και Θρησκευμάτων. 

Με τα προεδρικά διατάγματα της παρ. 2, που εκδίδονται 
στην προκειμένη περίπτωση με πρόταση του Υπουργού 
Προεδρίας της Κυβέρνησης και του οικείου για τη διοίκηση 
του διυπουργικού κλάδου υπουργού, ρυθμίζονται τα λοιπά 
θέματα, εφαρμοζομένων αναλόγως των διατάξεων του πα¬ 
ρόντος άρθρου. Μέχρι την έκδοση των διαταγμάτων, η 
διοίκηση των επί μέρους ως άνω κλάδων εξακολουθεί να 
ανήκει στους μέχρι σήμερα αρμόδιους υπουργούς. 

8. Οι κατά την παρ. 5 του άρθρου Τίλιου ν. 1892/1990 
διυπουργικοί κλάδοι διοικητικής οργάνωσης και διαδικασιών, 
συγκροτούμενοι από θέσεις της ίδιας κατηγορίας κλάδων 
των υπουργείων και γενικών γραμματειών, συνιστώνται σύμ¬ 
φωνα με τις διατάξεις του παρόντος άρθρου, με αρμόδιο 
για τη διοίκησή τους τον Υπουργό Προεδρίας της Κυβέρ¬ 
νησης. 

9. Οι παραπάνω διατάξςις, εκτός από τις παραγράφους 
5, 6, 7 και 8, εφαρμόζονται αναλόγως: α) για τη συγκρότηση 
νομαρχιακών διυπουργικών κλάδων (ν. 1586/1986, άρθρο 
24 παρ. 5-7) καί β) για την ένταξη προσωπικού σε διυ¬ 
πουργικούς κλάδους (ν. 1735/1987, άρθρο 4 παρ. 4 και 
επόμενες και ν. 1943/1991, άρθρο 26 παρ. 1-2). 

10. Οι διατάξεις των παρ. 1-4 του άρθρου 24 του ν. 
1586/1986 και του δεύτερου εδαφίου της παρ. 2 του άρθρου 
26 του ν. 1943/1991 καταργούνται. 

Άρθρο 21 

Κατάργηση - Κατανομή οργανικών θέσεων 

1. Μετά τρίμηνο από τη δημοσίευση του παρόντος, κα- 
τάρνόύνται όλες οι κενές οργανικές θέσεις μόνιμου και με 
σχέση εργασίας ιδιωτικού δικαίου προσωπικού των κεντρικών 
υπηρεσιών υπουργείων και γενικών γραμματειών υπουρ¬ 
γείων, με εξαίρεσή τις θέσεις που έχουν προκηρυχθεί μέχρι 
τη λήξη, του τριμήνου. Εξαιρούνται,τα Υπουργεία Εξωτε¬ 
ρικών, Μακεδονίας-θράκης και Αιγαίου., Για τις πιο πάνω 
καταργούμενες κενές θέσεις εκδίδεται, κατά περίπτωση, 
διαπιστωτική πράξη. Μέσα στο παραπάνω τρίμηνο, ποσοστό 
μέχρι 20% των υπό κατάργηση κενών θέσεων, προσδιορι¬ 
ζόμενο αριθμηπκά, μπορεί να διατηρηθεί και ανακατανέμεται 

μεταξύ των Υπουργείων με πράξη του Υπουργικού Συμ¬ 
βουλίου. Με απόφαση του οικείου υπουργού, οι κατανεμό- 
μενες οε κάθε υπουργείο θέσεις προσδιορίζονται κατά 
κατηγορία και κλάδο ή ειδικότητα. 

2. Με τους οργανισμούς των υπουργείων, αυτοτελών 
δημόσιων υπηρεσιών και Ν.Π.Δ.Δ., πλην οργανισμών τοπικής 
αυτοδιοίκησης, κατανέμονται συνολικά, κατά κλάδο ή ειδι¬ 
κότητα, οι οργανικές θέσεις του μόνιμου και με οποιαδήποτε 
σχέση προσωπικού στην κεντρική και τις περιφερειακές 
υπηρεσίες. 

3. Με κοινές αποφάσεις του Υπουργού Προεδρίας της 
Κυβέρνησης και του οικείου κατά περίπτωση υπουργού, οι 
οργανικές θέσεις μόνιμου και με οποιαδήποτε σχέση, προ¬ 
σωπικού, που έχουν κατανεμηθεί, σύμφωνα με την προη¬ 
γούμενη παράγραφο, μπορεί να μεταφέρονται από τις κε¬ 
ντρικές στις περιφερειακές υπηρεσίες, όχι όμως και αντι- 
στρόφως. 

4. Η κατανομή ειδικότερα των οργανικών θέσεων στις 
επί μέρους οργανικές μονάδες σε επίπεδο περιφέρειας, 
νομού ή επαρχίας, με βάση τη γενικότερη κατανομή τους 
στην κεντρική και τις περιφερειακές υπηρεσίες, ενεργείται 
με απόφαση του αρμόδιου υπουργού. 

5. Κατά την πρώτη εφαρμογή και μέσα σε τρεις μήνες 
από τη δημοσίευση των προεδρικών διαταγμάτων των παρ. 
1 και 4 του άρθρου 1 του ν. 2026/1992 (ΦΕΚ 43 Α'), τα 
υπουργεία, που έχουν περιφερειακές υπηρεσίες, κατανέμουν 
τις οργανικές θέσεις του μόνιμου και με οποιαδήποτε σχέση 
προσωπικού τους, κατά κλάδο ή ειδικότητα, στις επί μέρους 
περιφερειακές υπηρεσιακές τους μονάδες, με αποφάσεις 
του Υπουργού Προεδρίας της Κυβέρνησης και του οικείου 
κατά περίπτωση υπουργού, προς την κατεύθυνση ενίσχυσης 
της οργανικής σύνθεσης των περιφερειακών υπηρεσιών σε 
θέσεις και προσωπικό. 

6. Οι διατάξεις: α) του άρθρου 28 παρ.1 του ν. 1199/1981 
(ΦΕΚ 237 Α') και β) του άρθρου 70 του ν. 1943/1991 
καταργούνται. 

Η παρ. 4 του άρθρου 2 του ν. 51/1975 (ΦΕΚ 125 Α') 
αντικαθίσταται ως εξής: 

"4. Η εσωτερική διάρθρωση οργανικών μονάδων επιπέδου 
τμήματος σε γραφεία, όπου απαιτείται, ενεργείται με απο¬ 
φάσεις του οικείου υπουργού ή του εξουσιοδοτουμένου από 
αυτόν οργάνου, που δημοσιεύονται στην Εφημερίδα της 
Κυβερνήσεως". 

Άρθρο 22 

Κατάργηση - Συγχώνευση - Μετατροπή νομικών 
προσώπων του δημόσιου τομέα 

1. Με προεδρικά διατάγματα, που εκδίδονται με πρόταση 
των Υπουργών Προεδρίας της Κυβέρνησης, Οικονομικών 
και των κατά περίπτωση αρμόδιων υπουργών, νομικά πρό¬ 
σωπα δημόσιου ή ιδιωτικού δικαίου του δημόσιου τομέα 
μπορεί να καταργούνται. συγχωνεύονται και αποκεντρώνο¬ 
νται χωροταξικά, καθώς και να μεταφέρονται αρμοδιότητές 
τους σε άλλους φορείς, να μεταβάλλεται η νομική μορφή 
τους και να καθορίζονται κανόνες διοικητικής και οικονομικής 
λειτουργίας και διαχείρισης. 

2. Με τα ίδια προεδρικά διατάγματα ρυθμίζονται θέματα, 
που ανάγονται στην οργάνωση, λειτουργία, διάρθρωση των 
υπηρεσιών και θέσεων προσωπικού, τακτοποίηση του υπη- 
ρετούντος προσωπικού σε κενές ή μεταφερόμενες θέσεις 
ή σε προσωρινές θέσεις, που συνιστώνται για το λόγο 
αυτόν ή μετάταξή του, ως πλεονάζοντος, σε δημόσιες 


υπηρεσίες, Ν.Π.Δ.Δ. ή Ο.Τ.Α. ανάλογα με τα τυπικά του 
προσόντα, την τύχη των περιουσιακών στοιχείων του κα- 
ταργούμενου, συγχωνευόμενου ή μετατρεπόμενου νομικού 
προσώπου, καθώς και κάθε άλλη λεπτομέρεια. 

Στα προεδρικά διατάγματα, που ρυθμίζουν θέματα επι¬ 
κουρικής ασφάλισης, συμπράττει και ο Υπουργός Υγείας, 
Πρόνοιας και Κοινωνικών Ασφαλίσεων. 

3. Οι παραπάνω διατάξεις δεν εφαρμόζονται στους ορ¬ 
γανισμούς τοπικής αυτοδιοίκησης και τα νομικά πρόσωπα 
των τομέων υγείας, πρόνοιας και κοινωνικής ασφάλισης 
του Υπουργείου Υγείας, Πρόνοιας και Κοινωνικών Ασφαλί¬ 
σεων, καθώς και στα νομικά πρόσωπα του τομέα εκπαίδευσης 
του Υπουργείου Εθνικής Παιδείας και θρησκευμάτων. 

Άρθρο 23 ' 

Ειδικές διατάξεις συλλογικών οργάνων - Βράβευση 
προτάσεων 

1. Στο άρθρο 5 του ν. 2026/1992, από τότε που ίσχυσε, 
προστίθεται παράγραφος 3, που έχει ως εξής: 

"3. Ειδικές διατάξεις νόμου ή προεδρικού διατάγματος ή 
υπουργικής απόφασης, που εκδίδονται κατόπιν ειδικής ε¬ 
ξουσιοδότησης νόμου, με τις οποίες μπορεί να συνιστώνται 
επιτροπές ή ομάδες εργασίας, ευκαιριακού ή προσωρινού 
χαρακτήρα, σε υπουργεία, αυτοτελείς δημόσιες υπηρεσίες 
και νομικά πρόσωπα δημόσιου ή ιδιωτικού δικαίου του δη¬ 
μόσιου τομέα, διατηρούνται σε ισχύ". 

2. Οι διατάξεις της παρ. 5 του άρθρου 83 του ν. 1892/1990 
και του τέταρτου και πέμπτου εδαφίου της παρ. 4 της αριθ. 
ΔΙΣΚΠΟ/Φ.17/33663/4-10-1990 "Διαγωνισμός για τη βρά¬ 
βευση μελετών και προτάσεων" (ΦΕΚ 637 Β) απόφασης 
του Υπουργού Προεδρίας της Κυβέρνησης παύουν να ι¬ 
σχύουν για διαγωνισμούς που προκηρύσσονται, κατ' εφαρ¬ 
μογή των διατάξεων του άρθρου 83 του ν. 1892/ 1990, 
μετά την έναρξη ισχύος του παρόντος νόμου. 

ΚΕΦΑΛΑΙΟ ΣΤ’ 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 24 

Σύσταση θέσεων κατά βαθμούς 

1. Συνιστώνται, αυτοδικαίως, θέσεις βαθμού Γενικού Διευ¬ 
θυντή σε αριθμό ίσο με τις γενικές διευθύνσεις που έχουν 
συσταθεί με τις διατάξεις των άρθρων 78 και 79 του 
ν. 1892/1990. Η θέση βαθμού Γενικού Διευθυντή συνιστάται 
στον κλάδο στον οποίο ανήκει ο οικείος γενικός διευθυντής. 
Αν δεν υπηρετεί γενικός διευθυντής και προβλέπεται να 
προέρχεται από περισσότερους κλάδους, η θέση συνιστάται 
στον κλάδο που αναφέρεται πρώτος σπς οικείες οργανικές 
διατάξεις, χωρίς να θίγεται το δικαίωμα των υπαλλήλων 
των λοιπών κλάδων να κρίνονται για γενικοί διευθυντές. 

2. Συνιστώνται, αυτοδικαίως, θέσεις βαθμού Διευθυντή 
Β'-Α' και βαθμού Τμηματάρχη Β' - Α', σε αριθμό, ίσο με τις 
υφιστάμενες διευθύνσεις και τμήματα ή αντίστοιχου επιπέδου 
οργανικές μονάδες, στον κλάδο και την κατηγορία που 
ανήκει ο υπάλληλος, ο οποίος κατά τη δημοσίευση του 
παρόντος υπηρετεί ως προϊστάμενος στις παραπάνω ορ¬ 
γανικές μονάδες. Αν ο υπάλληλος ανήκει σε προσωρινό 
κλάδο, η θέση συνιστάται σε άλλο κλάδο, υπάλληλοι του 
οποίου κρίνονται, σύμφωνα με τις οικείες οργανικές δια¬ 
τάξεις, για προϊστάμενοι της συγκεκριμένης οργανικής μο¬ 
νάδας. 

3. Αν σε ορισμένες οργανικές μονάδες δεν υπηρετεί κατά 
τη δημοσίευση του παρόντος προϊστάμενος, η αντίστοιχη 
θέση ιδρύεται στην κατηγορία και τον κλάδο από τον οποίο 
προβλέπεται, κατά τις οικείες οργανικές διατάξεις, να προ¬ 
έρχεται ο προϊστάμενος. Αν στην αμέσως προηγούμενη 
περίπτωση ο προϊστάμενος προέρχεται από περισσότερες 
κατηγορίες ή κλάδους, η θέση ιδρύεται στην κατηγορία καί 
τον κλάδο που αναφέρεται πρώτος στον οργανισμό της 
υπηρεσίας, χωρίς να θίγεται το δικαίωμα των υπαλλήλων 
των λοιπών κλάδων της ίδιας κατηγορίας να κρίνονται για 
διευθυντές και τμηματάρχες. 

4. Οι θέσεις που κατέχουν οι υπάλληλοι, οι οποίοι κατατάσ¬ 
σονται στις συνιστώμενες θέσεις, σύμφωνα με τις διατάξεις 
των περιπτώσεων α', β' και γ' της παραγράφου Α του 
επόμενου άρθρου 25, καταργούνται αυτοδικαίως. Για τις 
θέοεις που καταργούνται εκδίδονται διαπιστωτικές πράξεις. 

5. Στον αριθμό των διευθύνσεων συνυπολογίζονται και οι 
υφιστάμενες υποδιευθύνσεις και στον αριθμό των τμημάτων 
και τα υφιστάμενα αυτοτελή γραφεία. 

6. Αν ως προϊστάμενος διεύθυνσης υπηρετεί κατά τη 
δημοσίευση του παρόντος υπάλληλος της Κατηγορίας ΔΕ, 
στην οποία δεν προβλέπεται βαθμός Διευθυντή, κατά το 
άρθρο 1 του παρόντος, η θέση του βαθμού Διευθυντή Β' 

Α' συνιστάται στον κλάδο της Κατηγορίας ΠΕ ή ΤΕ, 
σύμφωνα με την παρ. 3, που εφαρμόζεται αναλόγως. Ο 
προϊστάμενος που υπηρετεί συνεχίζει να ασκεί τα καθήκοντά 
του μέχρι τη λήξη της θητείας του. 

7. Με τα προεδρικά διατάγματα του άρθρου 78 του ν. 
1892/1990 για τη σύσταση γενικών διευθύνσεων συνιστώνται 
και αντίστοιχες θέσεις βαθμού Γενικού Διευθυντή. 

Άρθρο 25 

Κατάταξη υπηρετούντων υπαλλήλων 

Οι υπάλληλοι, που υπηρετούν κατά τη δημοσίευση του 
παρόντος, κατατάσσονται σε θέσεις των βαθμών του άρθρου 
1 του παρόντος, ως ακολούθως: 

Α. Κατηγορίες ΠΕ, ΤΕ, ΔΕ. 

α. Στο βαθμό του Γενικού Διευθυντή Κατηγορίας ΠΕ, 
αυτοδικαίως, οι υπηρετούντες Γενικοί Διευθυντές, που έχουν 
επιλεγεί σύμφωνα με τις διατάξεις των άρθρων 78 και 79 
του ν. 1892/1990. 

β. Στο βαθμό του Διευθυντή Α' ή Β' : 

Αυτοδικαίως, οι υπάλληλοι Κατηγορίας ΠΕ ή ΤΕ, οι οποίοι 
την 31η Μαρτίου 1986 κατείχαν το 2ο ή 3ο βαθμό του 
Υπαλληλικού Κώδικα. 

Οι υπάλληλοι αυτοί κατατάσσονται στο βαθμό του Διευ¬ 
θυντή Α' και θεωρούνται ότι έχουν χρόνο υπηρεσίας στο 
βαθμό αυτόν το χρόνο που έχει διανυθεί από τότε που 
κατέλαβαν το 2ο βαθμό ή από τότε που θα συμπλήρωναν 
τριετή υπηρεσία στον 3ο βαθμό, αντιστοίχως, έως και την 
έναρξη ισχύος του παρόντος. Αν ο αριθμός των υπαλλήλων 
αυτών είναι μεγαλύτερος από τον αριθμό των θέσεων, 
συνιστώνται αυτοδικαίως με τον παρόντα νόμο αντίστοιχου 
αριθμού θέσεις βαθμού Διευθυντή Β' - Α'. 

γ. Στο βαθμό του Τμηματάρχη Α' ή Β' : 

Αυτοδικαίως, οι υπάλληλοι Κατηγορίας ΠΕ ή ΤΕ ή ΔΕ, οι 
οποίοι την 31η Μαρτίου 1986 κατείχαν τον 4ο ή 5ο βαθμό 
του Υπαλληλικού Κώδικα. Οι υπάλληλοι αυτοί κατατάσσονται 
στο βαθμό του Τμηματάρχη Α' και θεωρούνται ότι έχουν 


χρόνο υπηρεσίας στο βαθμό αυτόν, το χρόνο που έχει 
διανυθεί από τότε που κατέλαβαν τον 4ο βαθμό ή από τότε 
που θα συμπλήρωναν τριετία για την Κατηγορία ΠΕ ή ΤΕ 
και τετραετία για την Κατηγορία ΔΕ στον 5ο βαθμό, αντι- 
στοίχως, < έως και την έναρξη ισχύος του παρόντος. Η 
διάταξη του τελευταίου εδαφίου της παρ. Αβ εφαρμόζεται 
αναλόγως. 

δ. Στους λοιπούς βαθμούς: 

Οι κατεχόμενες από τους λοιπούς υπαλλήλους της Κα¬ 
τηγορίας ΠΕ ή ΤΕ ή ΔΕ θέσεις διαβαθμίζονται, αυτοδικαίως, 
σε θέσεις ενιαίων βαθμών Δόκιμου Γραμματέα για τις κα¬ 
τηγορίες ΠΕ και ΤΕ και Δόκιμου Γραφέα για την κατηγορία 
ΔΕ έως και Εισηγητή Α', ειδικώς για την κατάταξη και μόνο 
των υπηρετούντων υπαλλήλων. 

Οι υπηρετούντες υπάλληλοι, που δεν υπάγονται στις 
προηγούμενες περιπτώσεις, κατατάσσονται αυτοδικαίως σε 
βαθμούς, ως ακολούθως: 

1. Οι υπάλληλοι βαθμού Α', οι οποίοι κατά την έναρξη 
ισχύος του παρόντος έχουν συμπληρώσει ένα έτος υπη¬ 
ρεσίας στο βαθμό αυτόν, κατατάσσονται στο βαθμό του 
Εισηγητή Α' και θεωρούνται ότι έχουν χρόνο υπηρεσίας 
στο βαθμό αυτόν, το χρόνο που έχει διανυθεί από τότε 
που συμπλήρωσαν ένα έτος υπηρεσίας στο βαθμό Α' έως 
και την έναρξη ισχύος του παρόντος. 

2. Οι λοιποί υπάλληλοι βαθμού Α' κατατάσσονται στο 
βαθμό του Εισηγητή Β' και θεωρούνται ότι έχουν χρόνο 
υπηρεσίας στο βαθμό αυτόν, το χρόνο πού έχει διανυθεί 
από τότε που κατέχουν το βαθμό Α' έως και την έναρξη 
ισχύος του παρόντος, προστιθεμένων ακόμη δύο ετών για 
υπαλλήλους Κατηγορίας ΠΕ ή ΤΕ και τριών ετών για 
υπαλλήλους Κατηγορίας ΔΕ. 

3. Οι υπάλληλοι βαθμού Β', οι οποίοι κατά την έναρξη 
ισχύος του παρόντος έχουν συμπληρώσει στο βαθμό αυτόν 
διετή υπηρεσία για την Κατηγορία ΠΕ, ενός έτους υπηρεσία 
για την Κατηγορία ΤΕ και διετή υπηρεσία για την Κατηγορία 
ΔΕ, κατατάσσονται στο βαθμό του Γραμματέα Α' και θεω¬ 
ρούνται ότι έχουν χρόνο υπηρεσίας στο βαθμό αυτόν, το 
χρόνο που έχει διανυθεί από τότε που συμπλήρωσαν διετία, 
ένα έτος ή διετία, αντιστοίχως κατά κατηγορία, στο βαθμό 
Β' έως και την έναρξη ισχύος του παρόντος. 

4. Οι λοιποί υπάλληλοι βαθμού Β' κατατάσσονται στο 
βαθμό'του Γραμματέα Β' και θεωρούνται ότι έχουν χρόνο 
υπηρεσίας στο βαθμό αυτόν, το χρόνο που έχει διανυθεί 
από τότε που κατέλαβαν το βαθμό Β έως και την έναρξη 
ισχύος του παρόντος, προστιθεμένων ακόμη δύο ετών για 
υπαλλήλους Κατηγορίας ΤΕ και ενός έτους για υπαλλήλους 
Κατηγορίας ΔΕ. 

5. Οι υπάλληλοι βαθμού Γ' της Κατηγορίας ΠΕ κατατάσ¬ 
σονται στο βαθμό του Δόκιμου Γραμματέα και θεωρούνται 
ότι έχουν χρόνο υπηρεσίας στο βαθμό αυτόν, το χρόνο 
που έχουν διανύσει στο βαθμό Γ' έως και την έναρξη ισχύος 
του παρόντος. 

6. Οι υπάλληλοι βαθμού Γ' της Κατηγορίας ΤΕ, οι οποίοι 
κατά την έναρξη ισχύος του παρόντος έχουν συμπληρώσει 
διετή υπηρεσία στο βαθμό αυτόν, κατατάσσονται στο βαθμό 
του Γ ραμματέα Β' και θεωρούνται ότι έχουν χρόνο υπηρεσίας 
στο βαθμό αυτόν, το χρόνο που έχουν διανύσει στο βαθμό 
Γ' από τότε που συμπλήρωσαν διετία στο βαθμό αυτόν έως 
και την έναρξη ισχύος του παρόντος. Οι λοιποί υπάλληλοι 
βαθμού Γ' κατατάσσονται στο βαθμό του Δόκιμου Γ ραμματέα 
και θεωρούνται ότι έχουν χρόνο υπηρεσίας στο βαθμό 
αυτόν, το χρόνο που έχουν διανύσει στο βαθμό Γ' έως και 

την έναρξη ισχύος του παρόντος. 

7. Οι υπάλληλοι βαθμού Γ' της Κατηγορίας ΔΕ, οι οποίοι 
κατά την έναρξη ισχύος του παρόντος έχουν συμπληρώσει 
πενταετή υπηρεσία στο βαθμό αυτόν, κατατάσσονται στο 
βαθμό του Γραφέα Α' και θεωρούνται ότι έχουν χρόνο 
υπηρεσίας στο βαθμό αυτόν, το χρόνο που έχει διανυθεί 
από τότε που συμπλήρωσαν πενταετή υπηρεσία στο βαθμό 
Γ' έως και την έναρξη ισχύος του παρόντος. Οι υπάλληλοι 
βαθμού Γ', οι οποίοι κατά την έναρξη ισχύος του παρόντος 
έχουν συμπληρώσει διετή υπηρεσία στο βαθμό αυτόν, κα¬ 
τατάσσονται στο βαθμό του Γραφέα Β' και θεωρούνται ότι 
έχουν χρόνο υπηρεσίας στο βαθμό αυτόν, το χρόνο που 
έχουν διανύσει στο βαθμό Γ' από τότε που συμπλήρωσαν 
διετία στο βαθμό αυτόν έως και την έναρξη ισχύος του 
παρόντος. Οι λοιποί υπάλληλοι βαθμού Γ' κατατάσσονται 
στο βαθμό του Δόκιμου Γραφέα και θεωρούνται ότι έχουν 
χρόνο υπηρεσίας στο βαθμό αυτόν, το χρόνο που έχουν 
διανύσει στο βαθμό Γ' έως και την έναρξη ισχύος του 
παρόντος. 

Β. Κατηγορία ΥΕ: 

1. Οι κατεχόμενες από τους υπαλλήλους της Κατηγορίας 
ΥΕ θέσεις διαβαθμίζονται αυτοδικαίως, ειδικώς για την 
κατάταξη και μόνο των υπηρετούντων υπαλλήλων, σε θέσεις 
ενιαίων βαθμών Δόκιμου Βοηθού έως και Επιμελητή Α'. 

2. Οι υπάλληλοι βαθμού Γ', οι οποίοι κατά την έναρξη 
ισχύος του παρόντος έχουν συμπληρώσει δέκα πενταετή ή 
ενδεκαετή ή επταετή ή ενός έτους υπηρεσία στο βαθμό 
αυτόν, κατατάσσονται στο βαθμό του Επιμελητή Α' ή Β' ή 
Γ' ή του Βοηθού Υπαλλήλου Α', αντιστοίχως, και θεωρούνται 
ότι έχουν χρόνο υπηρεσίας στο βαθμό αυτόν, το χρόνο 
που έχει διανυθεί από τότε που συμπλήρωσαν δεκαπενταετή 
ή ενδεκαετή ή επταετή ή ενός έτους υπηρεσία στο βαθμό 
Γ', αντιστοίχως, έως και την έναρξη ισχύος του παρόντος. 

3. Οι λοιποί υπάλληλοι βαθμού Γ' κατατάσσονται στο 
βαθμό του Βοηθού Υπαλλήλου Β' και θεωρούνται ότι έχουν 
χρόνο υπηρεσίας στο βαθμό αυτόν, το χρόνο που έχει 
διανυθεί από τότε που κατέλαβαν το βαθμό Γ' έως και την 
έναρξη ισχύος του παρόντος, προστιθεμένων πέντε ακόμη 
ετών. 

4. Οι υπάλληλοι βαθμού Δ', οι οποίοι έχουν συμπληρώσει, 
κατά την έναρξη ισχύος του παρόντος, επταετή ή διετή 
υπηρεσία στο βαθμό αυτόν, κατατάσσονται στο βαθμό του 
Βοηθού Υπαλλήλου Β' ή Γ', αντιστοίχως και θεωρούνται ότι 
έχουν χρόνο υπηρεσίας στο βαθμό αυτόν, το χρόνο που 
έχει διανυθεί από τότε που συμπλήρωσαν επταετή ή διετή 
υπηρεσία στο βαθμό Δ', αντιστοίχως, έως και την έναρξη 
ισχύος του παρόντος. 

5. Οι λοιποί υπάλληλοι βαθμού Δ' κατατάσσονται στο 
βαθμό του Δόκιμου Βοηθού και θεωρούνται ότι έχουν χρόνο 
υπηρεσίας στο βαθμό αυτόν, το χρόνο που έχουν διανύσει 
στο βαθμό Δ' έως και την έναρξη ισχύος του παρόντος. 

Γ. Ειδικές ρυθμίσεις: 

1. Για την κατά το παρόν άρθρο αυτοδίκαιη κατάταξη 
των υπαλλήλων εκδίδονται διαπιστωτικές πράξεις. Η σερά 
αρχαιότητας υπαλλήλων του αυτού κλάδου, που κατατάσ¬ 
σονται στον ίδιο βαθμό, καθορίζεται σύμφωνα με τη σερά 
αρχαιότητας που είχαν κατά την 31η Μαρτίου 1986, ανε¬ 
ξάρτητα από το χρόνο υπηρεσίας που υπολογίζεται στο 


βαθμό κατάταξής τους. Αν την 31η Μαρτίου 1986 οι υπάλ¬ 
ληλοι ανήκαν σε διαφορετικούς κλάδους, η σειρά αρχαιό¬ 
τητας υπολογίζεται με βάση το χρόνο υπηρεσίας στο βαθμό 
κατάταξής τους. 

2. Οι κατατασσόμενοι στο βαθμό του Διευθυντή Β' ή Α' 
ή Τμηματάρχη Β' ή Α', σύμφωνα με το παρόν άρθρο, 
τοποθετούνται ως προϊστάμενοι οργανικών μονάδων με 
απόφαση του αρμόδιου οργάνου, χωρίς δέσμευση από την 
ιδιότητα αυτών που είναι προϊστάμενοι οργανικών μονάδων 
κατά τη δημοσίευση του παρόντος. 

3. Οι διατάξεις του άρθρου 24 και του παρόντος έχουν 
ανάλογη εφαρμογή και στην περίπτωση, που με ειδικές 
διατάξεις έχουν συσταθεί θέσεις αναπληρωτή προϊσταμένου 
διεύθυνσης ή υποδιευθυντή. 

4. Οι κατά τη δημοσίευση του παρόντος υπηρετούντες 
ειδικοί εισηγητές του Υπουργείου Προεδρίας της Κυβέρ¬ 
νησης, εφόσον με τις διατάξεις του παρόντος δεν κατα¬ 
τάσσονται σε ανώτερο βαθμό, κατατάσσονται αυτοδικαίως 
στο βαθμό του Διευθυντή Α' και θεωρούνται ότι έχουν χρόνο 
υπηρεσίας στο βαθμό αυτόν, το χρόνο που έχουν διανύσει 
ως προϊστάμενοι διεύθυνσης. 

Άρθρο 26 

Ρύθμιση ειδικών θεμάτων 

1. Με προεδρικά διατάγματα, που εκδίδονται με πρόταση 
του Υπουργού Προεδρίας της Κυβέρνησης και των κατά 
περίπτωση αρμόδιων υπουργών, επιτρέπεται η προσαρμογή 
διατάξεων προς τις ρυθμίσεις του νόμου αυτού, εφόσον 
επιβάλλεται λόγω της μεταβολής του βαθμολογικού συστή¬ 
ματος. Η ισχύς των προεδρικών διαταγμάτων μπορεί να 
ανατρέχει στην έναρξη της ισχύος του παρόντος νόμου. 

2. Με κοινή απόφαση του Υπουργού Προεδρίας της 
Κυβέρνησης και του αρμόδιου κατά περίπτωση υπουργού, 
που εκδίδεται εφάπαξ, γίνεται η κατανομή των θέσεων κάθε 
κλάδου της οικείας υπηρεσίας στους βαθμούς του άρθρου 
1 του νόμου αυτού. Οι θέσεις του βαθμού Διευθυντή Β'- 
Α' μπορεί να υπερβαίνουν τον αριθμό των αντίστοιχων 
οργανικών μονάδων μέχρι ποσοστό 20%. 

3. Οι πέραν του αριθμού των οργανικών μονάδων διευ¬ 
θυντές, εφόσον δεν τοποθετούνται ως προϊστάμενοι διεύ¬ 
θυνσης, ασκούν, με απόφαση του οργάνου που είναι αρμόδιο 
για την τοποθέτησή τους, καθήκοντα, όπως ιδίως συμβούλου, 
επιθεωρητή, συντονιστή εργασιών, προϊσταμένου τμήματος 
ή αυτοτελούς γραφείου. 

4. Η τοποθέτηση των διευθυντών στις οργανικές μονάδες 
των οποίων θα προίστανται και η ανάθεση καθηκόντων 
στους λοιπούς διευθυντές γίνεται ελεύθερα από το αρμόδιο 
"όργανο και μπορεί να μεταβάλλεται οποτεδήποτε. 

- 5. Οι υπάλληλοι, που έχουν καταταγεί σύμφωνα με τις 
διατάξεις του παρόντος άρθρου στους βαθμούς του άρθρου 
1, δεν θίγονται από την κατανομή της παραγράφου 2. Η 
εξισορρόπηση της πυραμίδας των θέσεων, όπως αυτή δια¬ 
μορφώνεται με την απόφαση της παραγράφου 2, γίνεται, 
όπου απαιτηθεί, με μεταφορά θέσεων ανώτερου βαθμού 
προς κατώτερο ή αντιστρόφως, μόλις οι κατεχόμενες θέσεις 
κενώνονται για οποιονδήποτε λόγο. Η μεταφορά των θέσεων 
γίνεται με απόφαση του οικείου υπουργού ή του Δ.Σ. του 
νομικού προσώπου δημόσιου δικαίου. 

6. Οι υπάλληλοι, οι οποίοι κατά τη δημοσίευση του πα¬ 
ρόντος προίστανται οργανικών μονάδων, εφόσον δεν κα¬ 
τατάσσονται με το άρθρο 25 στον αντίστοιχο της θέσης 

που προΐστανται βαθμό, εξακολουθούν να ασκούν τα κα- 
θήκοντά τους και φέρουν το βαθμό της θέσης που προϊ'- 
στανται ή ασκούν τα προβλεπόμενα στην παράγραφο 3 
καθήκοντα και εξακολουθούν να λαμβάνουν το επίδομα 
προϊσταμένου, μέχρι τη λήξη της θητείας τους και πάντως 
οχι πέραν της 31.12.1993. 

7. Οι κατά τη δημοσίευση του παρόντος υπηρετούντες 
απόφοιτοι της Ε.Σ.Δ.Δ. κρίνονται για προαγωγή στο βαθμό 
του Τμήμαιάρχη Β’, στο χρόνο που προβλέπεται από τις 
μέχρι την έναρξη της ισχύος του παρόντος διατάξεις για 
την επιλογή τους ως προϊσταμένων τμημάτων. 

8. Ο χρόνος υπηρεσίας, που πλεονάζει στο βαθμό κα¬ 
τάταξης του υπαλλήλου, μεταφέρεται στον επόμενο βαθμό 
και θεωρείται χρόνος υπηρεσίας στο βαθμό αυτόν. 

9. Οι διατάξεις του άρθρου 18 του ν. 1858/1989 και των 
άρθρων 39 και 40 του ν. 1959/1991 δεν θίγονται από τις 
ρυθμίσεις του παρόντος. 

10. Με προεδρικά διατάγματα, που εκδίδονται με πρόταση 
των Υπουργών Προεδρίας της Κυβέρνησης και Εσωτερικών 
ή Δικαιοσύνης, αντιστοίχως, οι διατάξεις των άρθρων 1-5, 
των παρ. 3-5 του άρθρου 6 και των άρθρων 24 και 25 του 
παρόντος επεκτείνονται και στους υπαλλήλους των Ο.Τ.Α., 
των εμμίσθων υποθηκοφυλακείων και κτηματολογικών γρα¬ 
φείων και των γραμματειών των δικαστηρίων και εισαγγελιών. 
Με τα ίδια προεδρικά διατάγματα μπορεί να γίνεται προ¬ 
σαρμογή των επεκτεινομένων διατάξεων προς το νομικό 
καθεστώς που διέπει τους ανωτέρω υπαλλήλους. 

11. Διατάξεις που καταργούνται με τον παρόντα νόμο 
εξακολουθούν να εφαρμόζονται για τους υπαλλήλους της 
προηγούμενης παραγράφου, μέχρι να εκδοθούν τα προ¬ 
βλεπόμενα από την παράγραφο αυτήν προεδρικά διατάγ¬ 
ματα. 

12. Για την εφαρμογή του παρόντος νόμου, οι υπάλληλοι 
υποχρεούνται να συμπληρώνουν απογραφικά δελτία μηχα- 
νογραφικώς επεξεργάσιμα. Ο υπάλληλος υποχρεούται να 
συμπληρώνει τα δελτία με ακριβή και αληθή στοιχεία. Η 
άρνηση συμπλήρωσης ή η παράθεση αναληθών στοιχείων 
συνεπάγεται υποχρεωτικώς την πειθαρχική δίωξη του υ¬ 
παλλήλου. 

13. Για την εφαρμογή των διατάξεων της παρ. 1 του 
άρθρου 6 του ν. 1104/1980 (ΦΕΚ 298 Α'), όπως αντικατα- 
στάθηκε με την παρ. 1 του άρθρου 87 του ν. 1892/1990, 
ο δημόσιος τομέας νοείται όπως είχε οριοθετηθεί με τις 
διατάξεις της παρ. 6 του άρθρου 1 του ν. 1256/1982. Οι 
διατάξεις της παρ. 1 του άρθρου 6 του ν.1104/1980, όπως 
αντικαταστάθηκε με την παρ. 1 του άρθρου 87 του ν.1892/ 
1990 και συμπληρώνεται με το προηγούμενο εδάφιο, εφαρ¬ 
μόζονται και για απόσπαση μέχρι δύο υπαλλήλων στο 
Ευρωπαϊκό Ινστιτούτο Δημόσιας Διοίκησης που εδρεύει στο 
Μάαστριχτ της Ολλανδίας. 

Στο τελευταίο εδάφιο της παρ. 1 τού άρθρου 6 του 
ν.1104/1980, όπως αντικαταστάθηκε με το άρθρο 87 του 
ν. 1892/1990, η φράση "οι διατάξεις του πρώτου και δεύτερου 
εδαφίου της παραγράφου αυτής" αντικαθίσταται με τη φράση 
Όι διατάξεις της τρίτης, τέταρτης και πέμπτης περιόδου 
του πρώτου εδαφίου και οι διατάξεις του δεύτερου εδαφίου 
της παραγράφου αυτής". 

14. Οι λέξεις "σε συνάρτηση με τους καθορισμένους 
στόχους και δείκτες" στην δεύτερη περίοδο του πρώτου 
εδαφίου της παρ. 1 του άρθρου 128 του Υπαλληλικού 
Κώδικα, όπως αυτό επαναφέρθηκε σε ισχύ με το άρθρο 54 
του ν. 1943/1991, αντικαθίστανται με τις λέξεις "σε συνάρ¬ 


τηση με καθοριζόμενους, όπου κρίνεται εφικτό, στόχους 
και δείκτες". 

15. Η πρόσληψη αλλοδαπών μουσικών, ομογενών ή μη, 
σε ελληνικές ορχήστρες κλασικής μουσικής γίνεται μετά ' 
από έγκριση της σχετικής αίτησης του εργοδότη από το 
Υπουργείο Πολιτισμού, χωρίς να απαιτείται η συνδρομή των 
προϋποθέσεων και η τήρηση των διαδικασιών των άρθρων 
13. 17 παρ. 4, 21, 22 και 23 του ν.1975/1991 (ΦΕΚ 184 
Α’). Η εγκριτική απόφαση κοινοποιείται στο Υπουργείο Δη¬ 
μόσιας Τάξης. Οι προσλαμβανόμενοι μουσικοί επιτρέπεται, 
μετά από έγκριση του Υπουργείου Πολιτισμού, να μεταφέ¬ 
ρουν την κατά την παρ. 2 του άρθρου 14 του ν. 1975/1991 
οικογένειά τους χωρίς εφαρμογή της διατάξεως της παρ. 

1 του ανωτέρου άρθρου και νόμου. 

16. Οι διατάξεις της παρ. 13 εδάφ. γ' του άρθρου 5 του 
ν. 1943/1991 εφαρμόζονται και για τους συμμετέχοντες 
στις ειδικές τριμελείς επιτροπές δευτεροβάθμιας κρίσης 
των άρθρων 12 του ν. 1232/1982 και 18 του ν. 1476/1984. 

Άρθρο 27 

Παραμονή πέραν της 35ετίας 

1. Οι υπαγόμενοι σπς διατάξεις των άρθρων 264 και 265 
του Υπαλληλικού Κώδικα και του άρθρου 1 του ν. 1232/1982 
(ΦΕΚ 22 Α’), όπως συμπληρώθηκαν και τροποποιήθηκαν με 
τα άρθρα 16 παρ. 4 του ν. 1505/1984 και 8 παρ. 2 του ν. 
1902/1990 (ΦΕΚ 138 Α'), μπορεί, μέ αίτησή τους και μετά 
σύμφωνη γνώμη του οικείου υπηρεσιακού συμβουλίου, να 
παραμένουν στην υπηρεσία και μετά τη συμπλήρωση τρία- χ 
κονταπενταετούς υπηρεσίας και πάντως όχι πέραν του 65ου 
έτους της ηλικίας τους. Με πράξη του αρμόδιου υπουργού 

ή του διοικητικού συμβουλίου του οικείου νομικού προσώπου, 
αποφασίζεται η παραμονή του υπαλλήλου. Με την ίδια 
πράξη συνιστάται αυτοδικαίως προσωρινή θέση, αντίστοιχη 
με το βαθμό του παραμένοντος υπαλλήλου, η οποία κα- 
ταργείται με την αποχώρησή του. Οι διατάξεις της παρ. 4 
του άρθρου 264 του Υπαλληλικού Κώδικα διατηρούνται σε 
ισχύ. 

2. Το υπηρεσιακό συμβούλιο, για το σχηματισμό της κατά 
τα ανωτέρω κρίσης του, λαμβάνει υπόψη τα στοιχεία που 
αναφέρονται στο άρθρο 3 του παρόντος νόμου. 

3. Για την εφαρμογή του άρθρου αυτού, το Υπουργικό 
Συμβούλιο, μετά πρόταση του Υπουργού Προεδρίας της 
Κυβέρνησης, καθορίζει κατ' έτος, ανάλογα με τις υφιστά¬ 
μενες υπηρεσιακές ανάγκες, ποσοστό ή αριθμό υπαλλήλων, 
που μπορεί να διατηρούνται στην υπηρεσία. 

4. Στους παραμένοντες με τους παραπάνω όρους στην 
υπηρεσία και μέχρι την αποχώρησή τους καταβάλλεται 
επίδομα παραμονής, οριζόμενο σε ποσοστό 5% επί του 
συνόλου των τακτικών αποδοχών τους. 

5. Οι διατάξεις των προηγούμενων παραγράφων εφαρ¬ 
μόζονται και στους φορείς, οι οποίοι ανήκαν στο δημόσιο 
τομέα σύμφωνα με το άρθρο 1 παρ. 6 του ν. 1256/1982. 

Άρθρο 28 

Αποσπάσεις και λοιπά θέματα 

1. Αίρονται, αυτοδικαίως, μετά πάροδο δύο μηνών από 
τη δημοσίευση του παρόντος, οι αποσπάσεις στο Δημόσιο 
ή σε Ν.Π.Δ.Δ. υπαλλήλων δημόσιων επιχειρήσεων και ορ¬ 
γανισμών ή άλλων κρατικών νομικών προσώπων ιδιωτικού 
δικαίου ή τραπεζών. Εξαιρούνται οι αποσπάσεις σε γραφεία 

μελών της κυβέρνησης, σε κόμματα που εκπροσωπούνται 
στη Βουλή και σε βουλευτές ή Έλληνες βουλευτές του 
Ευρωπαϊκού Κοινοβουλίου. 

Ο αριθμός των υπαλλήλων που μπορεί να αποσπώνται, 
εφεξής, όπου επιτρέπεται, από καθένα των ανωτέρω φορέων 
στο Δημόσιο ή σε Ν.Π.Δ.Δ., δεν επιτρέπεται να υπερβαίνει 
το ποσοστό 5% 0 , υπολογιζόμενο επί του συνόλου του 
υπηρετούντος με σχέση εργασίας ιδιωτικού δικαίου αορίστου 
χρόνου προσωπικού. Για την εφαρμογή της παρούσας δεν 
υπολογίζεται ο αριθμός των υπαλλήλων που αποσπώνται 
για τη γραμματειακή εξυπηρέτηση των βουλευτών ή Ελλήνων 
βουλευτών του Ευρωπαϊκού Κοινοβουλίου. 

2. Για τους φορείς του δημόσιου τομέα, όπως αυτός είχε 
οριοθετηθεί με την παρ.6 του άρθρου 1 του ν. 1256/1982, 
πέραν των συνδικαλιστικών αδειών άνευ αποδοχών, που 
προβλέπουν οι ισχύουσες διατάξεις, επιτρέπονται και άδειες 
μετ' αποδοχών. 

Οι μετ' αποδοχών συνδικαλιστικές άδειες δεν μπορεί σε 
καμιά περίπτωση να υπερβαίνουν τις προβλεπόμενες στο 
άρθρο 14, παρ.1 και 2 του παρόντος. 

Οι άδειες των μελών της Εκτελεστικής Επιτροπής της 
τριτοβάθμιας συνδικαλιστικής οργανώσεως είναι μετ' απο¬ 
δοχών. 

Οποιοσδήποτε ρυθμίσεις για χορήγηση συνδικαλιστικών 
αδειών μετ' αποδοχών πέραν των ανωτέρω ορίων, καθ' 
οιονδήποτε τρόπο ορισθείσες, δεν ισχύουν. 

Η καταγγελία ειδικών συλλογικών συμβάσεων εργασίας 
(ν. 3239/1955), οι οποίες έχουν κυρωθεί ή κυρούνται με 
νόμο, επιφέρει τα αποτελέσματα της κοινής καταγγελίας 
του ν. 1876/1990. Η ρύθμιση αυτή καταλαμβάνει και ισχύει 
και για τις ήδη καταγγελθείσες συλλογικές συμβάσεις ερ¬ 
γασίας. 

3. Ορίζεται αποσβεστική προθεσμία έξι μηνών από την 
έκδοση της απόφασης του αρμόδιου περί προαγωγής ορ¬ 
γάνου, για την άσκηση αξιώσεων υπαλλήλων ή συνταξιούχων 
των τραπεζών, οι οποίοι παραλείφθηκαν από τις προαγωγές. 

Οποιαδήποτε αγωγή αυτών, με αίτημα την αναγνώριση 
του δικαιώματος προαγωγής τους ή οποιαδήποτε αξίωση 
από την παράλειψη προαγωγής τους, είναι απαράδεκτη, αν 
δεν στρέφεται από κοινού κατά της τράπεζας και κατά των 
προαχθέντων υπαλλήλων, έναντι των οποίων ο ενάγων 
επικαλείται ότι έπρεπε να είχε προαχθεί. 

Αν η αγωγή γίνει τελεσιδίκως δεκτή, η προαγωγή του 
παραλειφθέντος υπαλλήλου, για κάθε βαθμολογική και μι- 
σθολογική συνέπεια, ανατρέχει στο χρόνο που έπρεπε να 
έχει πραγματοποιηθεί. 

Το δικαστήριο καθορίζει, υποχρεωτικώς, τον προαχθέντα 
υπάλληλο, έναντι του οποίου έπρεπε να είχε προαχθεί ο 
ενάγων και του οποίου η προαγωγή ανακαλείται. 

Οι συνέπειες των προηγούμενων εδαφίων ανατρέπονται, 
αν η παραπάνω δικαστική απόφαση εξαφανισθεί. 

4. Η παράγραφος 6 του άρθρου 692 του Κώδικα Πολιτικής 
Δικονομίας, που προστέθηκε με το άρθρο 23 του ν. 1941/ 
1991, αντικαθίσταται ως εξής : 

'6. Ασφαλιστικά μέτρα δεν επιτρέπεται να διαταχθούν για 
αποδοχή από τον εργοδότη των υπηρεσιών του εργαζομένου 
ή για τον καθορισμό του τόπου παροχής, καθώς και του 
είδους και της φύσεως των υπηρεσιών αυτού ή για την 
ανάθεση άσκησης καθηκόντων ή για την ανάκληση της 
ανάθεσης". 

Άρθρο 29 

Συμμετοχή γυναικών σε υπηρεσιακά συμβούλια 


του μία (1) τουλάχιστο γυναίκα που έχει τα τυπικά και 
ουσιαστικά προσόντα. 

Άρθρο 30 

Θέματα ορχήστρας Εθνικής Λυρικής Σκηνής 

Στην παράγραφο Δ4 του άρθρου 69 του ν. 2065/1992 
(ΦΕΚ 113 Α' ) προστίθεται περίπτωση ε που έχει ως εξής: 
Όι υφιστάμενες οργανικές θέσεις στην Ε.Λ.Σ. ογδόντα (80) 
Μουσικών και μιας Διευθυντή Ορχήστρας μετατρέπονται σε 
μόνιμες. 

Με το ίδιο πιό πάνω προεδρικό διάταγμα, οι θέσεις αυτές 
διαρθρώνονται και κατανέμονται σε πέντε κατηγορίες α¬ 
ντίστοιχες με τις προβλεπόμενες για τις κρατικές ορχήστρες 
και ύστερα από κρίση ειδικής τριμελούς επιτροπής μονιμο¬ 
ποιείται και εντάσσεται στις μόνιμες αυτές θέσεις το προ¬ 
σωπικό που υπηρετεί στην Ορχήστρα της Ε.Λ.Σ. κατά τη 
δημοσίευση του παρόντος, με βάση τα καθήκοντα που ασκεί 
αυτό στις μετατρεπόμενες θέσεις του και τα κριτήρια, καθώς 
και τη διαδικασία που θα καθοριστούν στο ίδιο διάταγμα - . 

Άρθρο 31 

Κατάργηση διατάξεων 

Οι διατάξεις που αντίκεινται στον παρόντα νόμο ή αφορούν 
θέματα που ρυθμίζονται από αυτόν καταργούνται. 

Άρθρο 32 
Ισχύς 

Η ισχύς του παρόντος εκτός αν ορίζεται διαφορετικά στις επί 
μέρους διατάξεις του, αρχίζει από τη δημοσίευσή του στην Εφη¬ 
μερίδα της Κυβερνήσεως. . 

Παραγγέλλομε τη δημοσίευση του παρόντος στην Εφημερίδα 
της Κυβερνήσεως και την εκτέλεσή του ως νόμου του Κράτους. 

Αθήνα, 15 Οκτωβρίου 1992 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΣΩΤ. ΚΟΥΒΕΛΑΣ Ν. ΚΛΕΙΤΟΣ 


ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΟΝ 

ΣΤ. ΜΑΝΟΣ 


ΕΡΓΑΣΙΑΣ 

Α. ΚΑΛΑΝΤΖΑΚΟΣ 


ΕΘΝΙΚΗΣ ΑΜΥΝΑΣ & ΔΙΚΑΙΟΣΥΝΗΣ ΠΟΛΙΤΙΣΜΟΥ 

ΙΩΑΝ. ΒΑΡΒΙΤΣΙΩΤΗΣ ΑΝΝΑ ΨΑΡΟΥΔΑ - ΜΠΕΝΑΚΗ 


θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 16 Οκτωβρίου 1992 


Σε κάθε υπηρεσιακό συμβούλιο που προβλέπεται από το 
νόμο συμμετέχει υποχρεωτικά για τη νόμιμη συγκρότησή 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩΑΝ. ΒΑΡΒΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



